podsticaji – Страна 5 – PoljoMagazin\nPodsticaje gubili zbog svjetla na semaforu (BIH)\nMinistarstvo poljoprivrede, šumarstva i vodoprivrede Republike Srpske mijenja praksu dodjele podsticaja za poljoprivrednu mehanizaciju, a na koju su brojni poljoprivrednici imali velike zamjerke. Naime, prošle godine novac po ovom osnovu dobili su oni koji su prvi podnijeli zahtjev pa su mnogi zbog banalnih razloga u samo nekoliko minuta ostali kratkih rukava. “Mislimo da će se praksa kakva je bila u […]\nInjekcija za poljoprivrednu proizvodnju od 1,7 miliona KM (BIH)\nZa poljoprivrednu proizvodnju u ruralnim područjima ove godine iz gradskog budžeta planirano je 1,7 miliona KM, rekli su u Centru za razvoj poljoprivrede i sela. “Za podsticaje poljoprivrednicima planirano je oko 900.000 KM, za subvencije za poboljšanje poljoprivrednog zemljišta 200.000 KM i za aktivnosti Razvojno-edukativnog centra ‘Manjača’ 628.500 KM”, pojasnili su u Centru. Dodali su da će podsticaji za razvoj […]\nPoljoprivrednici predali svoje predloge za novi pravilnik o podsticajima (SRB)\nMinistar poljoprivrede, šumarstva i vodoprivrede RS Boris Pašalić održao je danas konsultacije sa nekoliko republičkih udruženja poljoprivrednih proizvođača u vezi izrade novog Pravilnika o podsticajima za razvoj poljoprivrede i sela za 2019. godinu. Cilj konsultacija, koje ovo ministarstvo praktikuje svake godine, jeste da se čuju predlozi i sugestije udruženja poljoprivrednika kako bi se izradio što kvalitetniji pravilnik o podsticajima, piše […]\nKategorija: Ostalo Tagovi: novi Zakon, podsticaji, poljopriveda, poljoprivrednici, udruženje poljoprivrednika, vesti\nZa podsticaje danas uplaćeno 355.639 KM (BIH)\nBANJALUKA, Ministarstvo poljoprivrede, šumarstva i vodoprivrede Republike Srpske, posredstvom Agencije za agrarna plaćanja, danas je isplatilo 355.639 KM po osnovu podsticaja za poljoprivrednu proizvodnju. Zajedno sa ovom uplatom od početka sedmice za podsticaje je uplaćeno 1.149.318 KM, navodi se u saopštenju iz Ministarstva. Srna Izvor: capital Foto: pixabay Podeli sa prijateljima\nKategorija: Ostalo Tagovi: ministarstvo, podsticaji, poljoprivreda, uplata, vesti\nU fokusu podsticaji i spoljna trgovina (BIH)\nAnaliza stanja uvoza i izvoza, izrada pravilnika o dodjeli podsticaja i kapitalnim ulaganjima, te unapređenje sektora ribarstva i stočarstva samo su dio aktivnosti koje će Ministarstvo poljoprivrede, šumarstva i vodoprivrede RS realizovati ove godine s ciljem jačanja poljoprivredne proizvodnje u Srpskoj. Planirane aktivnosti predviđene su programom ekonomskih reformi i programom rada resornog ministarstva u 2019. godini. Prema planu rada, u […]\nKategorija: Ratarstvo Tagovi: podsticaji, poljoprivreda, uvoz-izvoz, vesti


Ješić: Uhapsiti Vučića i ministarku poljoprivrede | Autonomija\nJešić: Uhapsiti Vučića i ministarku poljoprivrede\nReakcija na hapšenje poljoprivrednika\nPotpredsednik Demokratske stranke (DS) Goran Ješić izjavio je večeras da je hapšenje poljoprivrednika u opštini Sombor srmano, te da jedini koji treba da budu uhapšeni su predsednik Vlade Srbije Aleksandar Vučić i ministarka polljoprivrede Snežana Bogosavljević Bošković, jer su oni dozvolili da dođe dođe do uzurpacije zemljišta u toj opštini.\nJešić je reagovao na hapšenje šestorice poljoprivrednika koji već mesec dana čuvaju poslednju parcelu od 250 hektara koja nije uzurpirana u opštini Sombor, koji su uhapšeni danas pod optužbom da su napali traktoristu tokom protesta.\n„Vučić i Bogosavljević su svojim činjenjem doveli do ovakve situacije u somborskoj opštini i jedini su koji treba za to da snose odgovornost“, kazao je Ješić za agenciju Beta.\nVlada Srbije je 11. marta donela zaključak kojim preporučuje lokalnim samoupravama da razmotre mogućnost da se poljoprivrednicima koji koriste zemljište bez pravnog osnova (uzurpacija), dozvoli da prijave površinu zemlje koju koriste do početka maja i da plate naknadu za njeno korišćenje.\nZaključak je donet na predlog Ministarstva poljoprivrede, a podeljen je i poljoprivrednicima u Somboru, gde paori tvrde da je uzurpirano više od 5.000 hektara državne zemlje i zbog toga su protestovali u više navrata. Taj zaključak je potpisao predsednik Vlade Srbije Aleksandar Vučić.\nU njemu se lokalnim samoupravama preporučuje da se naknada plati po osnovu vansudskih poravnanja u iznosu prosečne cene zakupa na teritoriji Srbije, odnosno Vojvodine, iako je zakonom propisano da se uzurpatorima mora naplatiti trostruka zakupnina ili lokalna samouprava ima obavezu da ima skine useve sa te zemlje.\nKritike na ovaj Zaključak uputila je ranije i Pokrajinska vlada, kao i pojedine političke partije.


Ljuskavci ili pangolini mogu čoveku da prenesu korona virus, dokazala nova studija - eKlinika\nLjuskavci ili pangolini mogu čoveku da prenesu korona virus, dokazala nova studija\n11:00 - 09. 02. 2021.\nPokazali smo dve ključne stvari: prvo, da ovaj virus slepih miševa verovatno neće moći da zarazi pangoline i drugo, da bi virus pangolina mogao potencijalno da zarazi ljude, kažu naučnici\nOprezno sa ljuskarima, kažu naučnici Foto: Shutterstock\nJoš letos je potvrđeno da pangolini prokrijumčareni u Kini nose viruse koji su usko povezani sa onim koji je zahvatio čitav svet. Tada je rečeno da bi trebalo zabraniti prodaju krijumčarenih životinja na pijacama kako bi se u budućnosti smanjio rizik od epidemije. Pangolini, ili ljuskavci, su najzastupljeniji sisari na crnom tržištu, a koriste se kao hrana i u tradicionalnoj medicini. Prošlog leta, u novom istraživačkom radu koji je objavio časopis Nature, istraživači navode da kontakt sa ovim životinjama zahteva „oprez“, preneo je BBC. A sada je nova studija pokazala da ove životinje mogu na čoveka da prenesu korona virus, piše Scitechdaily.com.\nPangolin korona virus bi mogao da pređe na ljude\nNaučnici sa britanskog Instituta Francis Crick otkrili su važne strukturne sličnosti između SARS-CoV-2 i pangolin (ljuskavac) korona virusa, što sugeriše da bi pangolin korona virus mogao da zarazi ljude.\nIako se smatra da je SARS-CoV-2 evoluirao od korona virusa slepih miševa, njegov tačan evolutivni put je i dalje misterija. Otkrivanje njegove istorije je izazovno, jer verovatno postoji mnogo neotkrivenih korona virusa slepih miševa, a zbog razlika između korona virusa slepih miševa i SARS-CoV-2, smatra se da je virus možda prešao na ljude preko najmanje jedne druge vrste.\nU svojoj studiji, objavljenoj u časopisu „Nature Communications“, naučnici su upoređivali strukture proteina pronađenih na SARS-CoV-2, najsličnijem trenutno identifikovanom korona virusu slepih miševa RaTG13 i korona virusu izolovanom iz malajskih pangolina koji su vlasti zaplenile nakon šverca u Kinu. Otkrili su da se virus pangolina mogao vezati za receptore i pangolina i ljudi. Ovo se razlikuje od korona virusa slepih miševa, koji se nije mogao efikasno povezati sa ljudskim ili pangolinovim receptorima.\nAntoni Vrobel, jedan od autora i saradnik na postdoktorskom treningu u Laboratoriji za strukturnu biologiju procesa bolesti na britanskom Institutu Francis Crick, kaže:\n− Testiranjem da li se protein određenog virusa može povezati sa ćelijskim receptorima različitih vrsta, mi smo u stanju da vidimo da li bi, u teoriji, virus mogao da zarazi ovu vrstu. Pokazali smo dve ključne stvari. Prvo, da ovaj virus slepih miševa verovatno neće moći da zarazi pangoline. I drugo, da bi virus pangolina mogao potencijalno da zarazi ljude.\nTim je koristio krio-elektronsku mikroskopiju da bi na detaljan način otkrio strukturu proteina korona virusa pangolina, koji je odgovoran za vezivanje i zarazu ćelija. Iako je utvrđeno da su neki delovi virusa pangolina neverovatno slični SARS-CoV-2, druga područja su se razlikovala.\nU smislu razumevanja evolucionog puta SARS-CoV-2, ovaj rad ne potvrđuje da li je ovaj virus pangolina definitivno deo lanca evolucije za SARS-CoV-2, ali nalazi podržavaju različite moguće scenarije kako je korona virus sa slepih miševa „skočio“ na ljude. Jedna od potencijalnih ruta je da SARS-CoV-2 potiče iz drugog, trenutno nepoznatog korona virusa slepih miševa koji bi mogao da zarazi pangoline, a iz ove vrste se potom preselio na ljude. Ili alternativno, RaTG13 ili sličan korona virus slepih miševa mogao se spojiti sa drugim korona virusom u drugoj srednjoj vrsti, osim pangolina.\nDonald Benton, ko-glavni autor i saradnik na postdoktorskom treningu u Laboratoriji za strukturnu biologiju procesa bolesti na Instituta Francis Crick, kaže:\n− Još uvek nemamo dokaze koji bi potvrdili evolutivni put SARS-CoV-2 ili da bismo definitivno dokazali da je ovo virus je prošao kroz pangoline do ljudi. Međutim, pokazali smo da bi virus pangolina mogao potencijalno da skoči na ljude, pa pozivamo na oprez u bilo kakvom kontaktu sa ovom vrstom i kraj ilegalnog šverca i trgovine pangolinima kako bismo se zaštitili od ovog rizika.\nSteve Gamblin, vođa grupe u Laboratoriji za strukturnu biologiju procesa bolesti Instituta Francis Crick, kaže:\n− Još mnogo toga treba otkriti o evoluciji SARS-CoV-2, ali što više znamo o njegovoj istoriji i kroz koje vrste je prošao, što više razumemo kako to funkcioniše i kako može nastaviti da se razvija.\nOvaj rad se nadovezuje na prethodne studije Krikovog tima, uključujući istraživanje objavljeno u julu 2020. godine, koje je otkrilo da se koronavirus slepih miševa RaTG13 nije mogao efikasno vezati za ljudske receptore.\nTim nastavlja da istražuje vrhove SARS-CoV-2 i srodnih koronavirusa, uključujući druge viruse slepih miševa, kako bi bolje razumeo mehanizme infekcije i evolucije.\nInače, brojne organizacije za zaštitu životne sredine pozdravile su odluku Kine da ukloni pangoline sa zvaničnog spiska životinja koje se koriste u tradicionalnoj medicini za lečenje ljudi. Kineska vlada je letod zaštićeni status ovih životinja podigla na najviši nivo jer su pangolini došli na korak do istrebljenja, pošto ih ljudi nelegalno love i jedu njihovo meso.\nDa bi SARS-CoV-2 napao ćeliju potreban mu je holesterol, tvrde naučnici i ističu ulogu statina\n28. 01. 2021. 14:00\nCovid 19 vakcine najslabije deluju na južnoafrički soj korona virusa\n06. 02. 2021. 15:00


Vesti online / Vesti / Ekonomija / Kina uvela sankcije Severnoj Koreji\nKina je uvela embargo na uvoz i izvoz nekih dobara Severnoj Koreji, prenosi kineska novinska agencija Sinhua.\nSeverna Koreja dobila sankcije i od Kine\nKina je zabranila uvoz uglja, gvožđa i još nekih sirovina i izvoz goriva u Severnu Koreju, navela je agencija.\nZabrana je usledila posle usvajanja rezolucija Saveta bezbednosti UN, saopšilo je kinesko Ministarstvo privrede.\nSavet bezbednosti UN je početkom marta usvojio rezoluciju o pooštravanju sankcija Severnoj Koreji zbog lansiranja balističkih raketa čime je prekršila ranije rezolucije svetske organizacije.\n* Kinu briga za Vijetnam, ne odustaje od nafte\n* Prirodno najbogatije zemlje sveta\nSVET Rusija i Kina protiv vojnog rešenja za Severnu Koreju\nSVET Severna Koreja: Još jedna neuspešno lansirana raketa\nSVET Ameri se teše: Kim Džong može da ispali nuklearnu raketu, ali ne zna da gađa!


Prvi Sinestezija festival u Herceg Novom\nOd 5. do 12. avgusta u Herceg Novom će biti održano premijerno izdanje festivala Sinestezija. Osnivači festivala su udruženje Sinestezija i dizajn-studio D Bend.\nBELEF / AKT\nPogledajte izbor programa BELEFa od ponedeljka do subote, 18.-23 jula, sa akcentom na otvaranje izložbe Marka Somborca, na projekat VJ 21: Ulice Evrope (Streets of Europe) - grupe VJ koja sa mobilnom opremom prikazuje svoje radove po gradu i upotpunjuje druge delove programa BELEF-a i FLUizme - izložbu Milana Antića i Jasne Damnjanović, na Fakultetu likovnih umetnosti.\nKrvna grupa i Arigato @ B-link\nU ponedeljak, 18. jul 2011. u 19h u galeriji O3ONE ce se u okviru B-linka, Beogradskog festivala novih komunikacija, u ponedeljak, 18. jula sa pocetkom u 19 casova, predstaviti dva internet projekta: Krvnagrupa.com i Arigato.rs.\nRezultati izložbe "Glasačka mašina"\nIzložba “Glasačka mašina“ (remek-delo pačije škole nacionalne demokratije), koja je bila postavljena u Muzeju grada Beograda (Resavska 40b) od 24. juna 2011. godine, zatvarena je sinoć.\nMermer i zvuci AV21\nOtvaranje izložbe Mermer i zvuci AV21 / Presek najboljih radova poslednjih pet decenija u novom SVETLU I TONU: četiri skulpture četiri umetnika, intervencije AV\nXL izložba studenata FLU\nXL izložba crteža i skulptura malog formata studenata Fakulteta likovnih umetnosti u Beogradu. Od četvrtka, 14. jula 2011. u 19:00 do nedelje, 24. jula 2011. u 18:00 / DOB//Galerija\nSearching in Vain // Pronađi tamu\nYUGO YOGA u Muzeju istorije Jugoslavije\nKulturalne prakse u novomedijskom okruženju...\nIzložba "Srbija, zemlja fresaka" u Rimu\nNikada nećemo zaboraviti !!!!!!!!!!!!\n"Organska ideologija" Igora Simića\nInternacionalni okrugli sto mladih / Kreativni klaster mladih “Ideje za muzeje“ & ISWiB 2011\nGODIŠNJA DIPLOMSKA IZLOŽBA 2011\nStrana 534 od 555


Ekonomija - datum: 2021-04-21 USTAVNI SUD VEĆ DVIJE GODINE NE DONOSI ODLUKU U VEZI SA PROBLEMIMA RADNIKA „RADOJA DAKIĆA”\nSa jednog od protesta radnika (arhiva) - Foto: SRDJA BOLJEVIC Nijesu dobili novac od presuda\nGrupa od 354 bivša radnika nekadašnje fabrike „Radoje Dakić” do sada nije primila novac koji potražuju po pravosnažnim presudama, saopštio je juče njihov advokat Radonja Prelević koji se nada da će nepravda biti ispravljena u narednom periodu.\n– Ova grupa radnika nije primila ni nadoknade od po dvije hiljade eura nematerijalne štete zbog povrede Ustavom zagarantovanih prava na imovinu i suđenje u razumnom roku, jer Ustavni sud već dvije godine izbjegava da donese odluke. Ustavni sud je nedonošenjem odluka ovoj grupi radnika pričinio nepravdu i pogazio Ustavom garantovana prava – kazao je Prelević u saopštenju i dodao kako se nada da će nepravda biti ispravljena adekvatnim odlukama Ustavnog suda i nadležnih državnih organa.\n– Bivše radnike fabrike „Radoje Dakić” zastupa više advokata i advokatskih kancelarija zbog čega se često u javnosti i kod bivših radnika pojavljuju zbunjujuće i neprecizne informacije – naveo je Prelević.\nOn je podsjetio da mu je odlukom Advokatske komore od maja 2018. godine dodijeljen predmet potraživanja za 354 bivša radnika „Radoje Dakić”.\n– Radi se o veoma obimnom predmetu od više hiljada strana, jer su njime obuhvaćena sva potraživanja za 1,8 hiljada bivših radnika – rekao je Prelević.\nOn je naveo da se taj predmet godinama ranije vodio kao jedinstven u Osnovnom sudu u Podgorici i kod Privrednog suda.\n– Zbog toga nijesam bio u mogućnosti da obraćanjem kod nadležnih sudova iskopiram spise predmeta, nego sam na različite načine došao do potrebne dokumentacije, odnosno presuda i rješenja, a pribavio sam i sve podatke o bivšim radnicima te firme, odnosno podatke o adresama, brojevima telefona, matičnim brojevima i punomoćjima – precizirao je Prelević.\nOn je na osnovu tako prikupljene dokumentacije podnio Ustavnom sudu Crne Gore žalbu o kojoj se do danas Ustavni sud nije izjasnio.


Rekordno interesovanje za 20. rođendan Egzita - IndeksOnline.rs\nNaslovna EXTRA Rekordno interesovanje za 20. rođendan Egzita\nNOVI SAD – Egzit festival ove godine od 9. do 12. jula proslavlja 20. rođendan, a kako su saopštili organizatori, vlada nezapamćeno interesovanje širom sveta, te su smeštaji u Novom Sadu u to vreme dostigli čak 97 posto popunjenosti.\n“U porastu je i privatni smeštaj koji je tradicionalno i najmasovniji za vreme Egzita, pa gosti iz zemlje i sveta još uvek mogu da odaberu neki od brojnih smeštajnih kapaciteta ovog tipa, iako neki Novosađani svedoče da su svoje stanove izdali već – u decembru”, kažu organizatori.\nKako ističe Marijana Stošić iz Novom Sada, stan izdaju svake godine, ali nikad nisu do sada uspeli za samo dva dana.\nHotelijeri su takođe zadovoljni potražnjom smeštaja za vreme Egzita, dok neki od njih svedoče da su u datumima održavanja festivala svi kapaciteti već skoro popunjeni. “Za vreme Egzita smo uvek rasprodati, ali ove godine ćemo to biti ranije nego ikad”, kaže Zorica Lukić iz jednog hotela na Petrovaradinskoj tvrđavi.\n“Prema poslednjim anketama rađenim na teritoriji Novog Sada, veći je broj turista koji odsedaju u privatnom smeštaju. Prema informacijama kojima raspolažemo, već su za sada rezervisani i uveliko plaćeni brojni smeštajni kapaciteti. Prema pomenutoj anketi, mi imamo registrovan duži boravak turista u Novom Sadu koji dolaze ranije i odlaze nekoliko dana posle festivala”, kaže Putinova.\nOvogodišnji Egzit okuplja neke od najpopularnijih zvezda današnjice, a među prvim objavljenim imenima su David Guetta, Tyga, Ð Snake, Metronomy, Sheck Wes, James Arthur, Fatboy Slim, Sepultura, Marky Ramone i brojni drugi.\nPrethodni tekstAP: Na hiljade migranata na tursko-grčkoj granici\nSledeći tekstVELIKA AKCIJA POLICIJE U NOVOM PAZARU! Uhapšeno više lica


Počeli pripremni radovi na izgradnji novog bloka Opšte bolnice Zvornik | Palelive.com\nPočetna Regija Zvornik Počeli pripremni radovi na izgradnji novog bloka Opšte bolnice Zvornik\nZVORNIK – U Zvorniku su počeli pripremni radovi na izgradnji novog bloka i rekonstrukciji postojećeg objekta Opšte bolnice vrijednosti oko 29 miliona KM.\nZamjenik direktora zvorničke Opšte bolnice Nataša Ivanović rekla je novinarima da se pripremni radovi odnose na sondiranje terena i rušenje postojećih starih objekata, koji se nalaze na tom prostoru.\nOn je dodala da je izgradnja trebalo da počne ranije, ali da su radovi odgađani zbog pandemije virusa korona.\nDirektor Opšte bonice Ivan Popović ranije je rekao da je vrijednost projekta oko 29 miliona KM, od čega se 19 miliona KM odnosi na medicinsku i nemedicinsku oprema, dok građevinski radovi iznose oko 10 miliona KM.\nOn je pojasnio da građevinski radovi obuhvataju izgradnju novog bloka bolnice, rekonstrukciju i adaptaciju postojećeg dijela bolnice, izgradnju parking-galerije, kao i uređenje prostora oko novog i postojećeg bloka bolnice.\nIvanović je rekao da se završetak izgradnje novog bloka bolnice i opremanje očekuje za 20 mjeseci, a adaptacija i rekonstrukcija postojećeg bloka\nza 10 mjeseci.\nGradonačelnik Zvornika Zoran Stevanović ocijenio je da će izgradnja novog i adaptacija postojećeg bloka Opšte bolnice riješti mnoge probleme u regiji Birač.\n„Radi se i dalje će se raditi i na kadrovskom podizanju bolnice. Očekujem da će ovo biti regionalni zdravstveni centar koji će služiti na dobro svim građanima Zvornika i šire“, rekao je Stevanović.\nU Zvorniku je 19. juna potpisan Sporazum o obezbjeđenju dijela finansijskih sredstava i načinu finansiranja projekta „Izgradnja i opremanje novog objekta, rekonstrukcija, adaptacija i opremanje postojećeg objekta Opšte Bolnice“, te Ugovor o izgradnji i opremanju novog objekta, rekonstrukciji, adaptaciji i opremanju postojećeg objekta.\nSporazuim i Ugovor tada su potpisali ministar zdravlja i socijalne zaštite Republike Srpske Alen Šeranić, direktor Opšte bolnice Zvornik Ivan Popović i direktor zvorničke firme „Enikon-gradnje“ Miroslav Lazarević, koja je nosilac konzorcijuma od šest firmi koji će izvoditi radove.\nPrethodni članakJelena i Mladen Limić dobili blizance nakon sedam godina\nNaredni članakJoš 125 zaraženih u Republici Srpskoj, jedno lice preminulo


Lidija Martinović, predsednica Pokreta Slobodna Srbija: Reakcija na izjave Dragana Đilasa – Pokret Slobodna Srbija\nPosted March 17, 2021 March 20, 2021 Pisac\nPokret Slobodna Srbija je neprijatno iznenađen činjenicom da predsednik SSP u svojim poslednjim izjavama negira i rad i postojanje mnogih dojučerasnjih partnera iz Udružene opozicije Srbije.\nNaime, ne tako davno, imali smo dobru saradnju u bojkotu lažnih izbora, da bi je zatim naše političke organizacije i učvrstile osnivanjem UOPS.\nMeđutim, u jučerašnjoj izjavi za N1 Studio Live, Dragan Đilas odjednom negira postojanje svih dojučerašnjih partnera i negira postojanje bojkot opozicije, koju je inace SSP napustio kako bi uspostavio saradnju sa onima kojima je Aleksandar Vučić skupljao potpise za lažne izbore.\nStoga je veoma važno obavestiti javnost da je većina aktivnih osnivača, članica bojkot opozicije, ostala u UOPS, a na razgovorima oko platforme i pregovarača, dogovoreno je da nas predstavlja Narodna stranka.\nOvu opozicionu grupaciju čine Narodna stranka, Pokret Slobodna Srbija, Demokratska zajednica vojvođanskih Mađara, Šumadijska regija, Građanska platforma i Državotvorni pokret Srbije – organizacije koje su dale aktivan doprinos u kreiranju jedinstvene platforme, podržale apel Skupštine slobodne Srbije za jedinstvenu platformu i podržale apel za dva pregovarača.\nSa žaljenjem konstatujemo, da osim režimskih, i neki od slobodnih medija redovno izbegavaju spominjanje svih ovih organizacija i našeg zajedničkog delovanja, iako su aktivni učesnici u političkom životu Srbije.\nOvim putem apelujemo na slobodne medije, da potpuno i objektivno obaveštavaju javnost Srbije i da bar oni ne upadaju u zamku dvostrukih aršina kao „TV Bastilja“ – RTS.\n⟵Saopštenje Pokreta Slobodna Srbija – Podrška apelu Skupštine slobodne Srbije\nReakcija Pokreta Slobodna Srbija – Deveti krug dečjeg pakla u Srbiji: Prenos iz Blaca uživo⟶


Privodi se kraju prekogranični projekat “Jačanje turističkog preduzetništva i promocija usluga - STEPS“ - Pirot Plus Online\n03. jun 2021. 11:09 Društvo Pirot Plus Online\nNa završnoj pres konferenciji u okviru projekta “Jačanje turističkog preduzetništva i promocija usluga-STEPS“, koja je organizovana danas u Pirotu, predstavljene su realizovane aktivnosti i postiguti rezultati na projektu. Projekat se realizuje preko Programa za prekograničnu saradnju Interreg-IPA Bugarska - Srbija 2014-2020 i sufinansiran je od strane Evropske unije. Vodeći partner projekta je Kulturni centar „Bratstvo 1869“ iz Ćustendila - Bugarska u partnerstvu sa Opštinom Vidin u Bugarskoj i Udruženjem građana „Ponišavlje“ u Pirotu - Srbija.\nU izjavi za medije Vladica Tošić, predsednik UG “Ponišavlje” i kopredsednik Evroregiona Nišava”, rekao je da je projekat okupio preko 135 učesnika iz Srbije i Bugarske, pre svega, mladih ljudi budućih preduzetnika u oblasti turizma. Oni su prolazili onlajn obuke koje su realizovane u Pirotu, Ćustendilu i Vidinu.\nInače, projekat se uspešno privodi kraju, iako je realizovan u otežanim uslovima zbog pandemije, istakao je Tošić i dodao da je tokom rada na projektu napravljena analiza o problemima u oblasti turizma koji postoje u pograničnom regionu i napravljen plan obuka kako bi polaznici stekli veštine za preduzetništvo i samozapošljavanje u daljem periodu, a projekat će nastaviti da živi kroz onlajn platformu.\nPre početka prezentacije prisutne je pozdravila i načelnica Pirotskog upravnog okruga Dragana Tončić.\nOvom prilikom, Vladica Tošić je govoreći o izazovima u pograničnom regionu rekao da već duži niz godina postoji potpisan sporazum o otvaranju novog graničnog prelaza između Srbije i Bugarske, koji bi trebalo u mnogome da doprinese povećanju protoka ljudi i olakša život ljudi koji žive u ovom delu.\nNa završnoj konferenciji preko “Zoom platforme” uključili su se i partneri iz Republike Bugarske.\nU periodu od 15 meseci realizovane su aktivnosti, usmerene ka povećanju kvaliteta turističkih proizvoda i usluga u prekograničnom regionu i razrada novih putem povećanja kvalifikacija i stimulisanja preduzetništva kod mladih ljudi.\nCilj projekta: Povećanje kvaliteta turističkih proizvoda i usluga u Prekograničnom regionu i razrada novih putem povećanja kvalifikacija i stimulisanje preduzetništva kod mladih ljudi.\nRealizovane aktivnosti projekta:\nAktivnost 1 - Studija „Mogućnosti i izazovi za pružanje kvalitetnih turističkih usluga i proizvoda u prekograničnom regionu“\nAktivnost 2 – Akcioni plan za jačanje preduzetništva u turizmu\nAktivnost 3 - Specijalizovana obuka za mlade preduzetnike u turizmu\nAktivnost 4 - Onlajn platforma za biznis konsultacije u turizmu\nAktivnost 5 - Onlajn konsultacije za start-ap preduzeća u oblasti turizma\nAktivnost 6 - Događaj za kreiranje mreže mladih preduzetnika u turizmu\nКomunikacione i reklamne aktivnosti, upravljanje projektima i izveštavanje\nOsnovne ciljne grupe, beneficijenti projekta:\n- Učenici i nezaposlena lica u Prekograničnom regionu;\n- Zainteresovane strane - biznis, institucije, vlasti, NVO;\n- Stanovništvo Prekoraničnog regiona;\n- Turisti / posetioci Prekoraničnog regiona.\nPostignuti rezultati u okviru projekta:\n- Sprovedena studija za analizu i identifikaciju ponuđenih turističkih usluga i proizvoda i potrebe za poboljšanjima u oblastima - ljudski resursi, marketing i reklama i preduzetničke inicijative u celom prekograničnom području;\n- Sprovedena specijalizovana obuka za 135 mladih preduzetnika u turizmu;\n- Osmišljena onlajn platforma za onlajn konsultacije i obuke u oblasti turizma i aplikacija za mobilne telefone;\n- Izgrađena mreža preduzetnika u oblasti turizma.\nSvi ovi rezultati će doneti dodatne koristi za Prekogranični region:\n- pružanje ključnih poslovnih veština i stvaranje mogućnosti za samozapošljavanje mladih;\n- bolje korišćenje lokalnog potencijala, usporavanje procesa migracije i postizanje održivog ekonomskog razvoja sa obe strane granice;\n- povećanje mogućnosti za pametni ekonomski rast na lokalnom i prekograničnom nivou.


SDA: Prijetnje novom Srebrenicom se ne smiju ignorisati - Narod.ba\nSDA: Prijetnje novom Srebrenicom se ne smiju ignorisati\nSaopćenje 2. Septembra 2020.\nStranka demokratske akcije oštro osuđuje napade na Bošnjake u Pljevljima i četničke provokacije kojima svjedoče Bošnjaci, kao i drugi manjinski narodi širom Crne Gore posljednjih dana. Sa velikom zabrinutošću pratimo izljeve mržnje, netrpeljivosti i ksenofobije koje na ulicama crnogorskih gradova ispoljavaju pristalice velikosrpskih političkih stranaka, a čija su meta prevashodno Bošnjaci. Slike koje gledamo i […]\nSa velikom zabrinutošću pratimo izljeve mržnje, netrpeljivosti i ksenofobije koje na ulicama crnogorskih gradova ispoljavaju pristalice velikosrpskih političkih stranaka, a čija su meta prevashodno Bošnjaci.\nNa prijetnje „novom Srebrenicom“ u Pljevljima ne smije niko ostati ravnodušan, niti se takve prijetnje, u ovakvom društvenom ambijentu kakav je nastao u Crnoj Gori nakon proteklih izbora, smiju ignorisati.\nPosebnu odgovornost snose političari Bošnjaci i Albanci bez čijih ruku se ne može ustoličiti ostrašćena nacionalistička vlast koja je svoje lice pokazala u Pljevljima. Ko sa đavolom tikve sadi mora biti svjestan da izlaže i sebe i vlastiti narod đavolskom scenariju koji smo iskusili u bliskoj prošlosti.\nsda crna gora\nSDP odgovorila Fadilu Novaliću i SDA: BiH nije nastala u Dejtonu!\nSocijaldemokratska partija Bosne i Hercegovine traži od SDA i Fadila Novalića da pojasne stav premijera FBiH izrečen u televizijskom programu da je Bosna i Hercegovina nastala u Dejtonu. – Oprosti Fadile, ne moraš znati da su partizani bili antifašisti, ali bi ipak morao znati da je Bosna i Hercegovina nastala puno prije Dejtona. Ovakvo skandalozno […]\nSDA ODGOVORILA HNS-u: I Džokeri su se predstavljali kao “antiteroristička jedinica” u Ahmićima!\nStranka demokratske akcije (SDA) reagirala je na današnje saopćenje Hrvatskog narodnog sabora (HNS) u kojem se navodi kako podržavaju Francusku i borbu predsjednika Emmanuela Macrona protiv “islamskog terorizma s kojim se suočavaju ovih dana”, te da su “Hrvati Bosne i Hercegovine osjetili posljedice ekstremnog islamističkog djelovanja tokom rata u BiH 1992-1995.” Kako je saopćeno iz […]\nIzjava člana Predsjedništva BiH Milorada Dodika da će Srbi i Hrvati tražiti da BiH funkcionira onako kako oni žele i da će, ukoliko se to ne ostvari, tražiti “razdruživanje”, direktan je udar na Dejtonski mirovni sporazum, saopćeno je iz SDA. – Dogovor o funkcioniranju BiH postignut je u Dejtonu i stoga Dodik, kao i svi […]


KNJIGOVOÐE OPET NA ISPITU - Biljana Trifunović\nKNJIGOVOÐE OPET NA ISPITU\nZakon o sprecavanju pranja novca obavezuje sve knjigovodstvene agencije da imaju ovlašceno lice i zamenika koji poseduju licencu za obavljanje poslova za sprecavanje pranja novca i finansiranje terorizma.\nPoštovane kolege racunovode i knjigovode znam da se stalno borite sa rokovima i izveštajima. I ako ste pomislili, da kada konacno predate M – 4 Obrazac za prethodnu godinu, da ce te konacno uci u mirniji period godine. Na žalost – NE.\nNekako stice se utisak, da prateci tekuce obaveze, vecina knjigovoda nije ni svesna da ukoliko želi i narednih godina da obavlja isti posao, morace u toku ove godine da polaže veoma težak i složen ispit koji ce obezbediti licencu za produžetak rada.\nZakon o sprecavanju pranja novca i finansiranja terorizma u primeni je od 01. 01. 2012. godine. Ovaj Zakon pored bankarskih službenika, brokera, advokata i drugih na spisku, obavezuje i knjigovode da polažu ispit za dobijanje licence za obavljanje poslova ovlašcenog lica za sprecavanje pranja novca i finansiranje terorizma.\nPomenuti zakon obavezuje sve knjigovodstvene agencije da imaju jedno ovlašceno lice koje ce kontrolisati rad svojih klijenata, i ukoliko agencija broji minimum još jednog zaposlenog, obavezno je da imate pored ovlašcenog lica i njegovog zamenika. Medutim, posedovanje ili za sada ne posedovanje licence ne utice na tekuci rad, odnosno vec od 01.01. ove godine dužni ste da ukoliko primetite neke nepravilnosti koje ukazuju da vaš klijent obavlja nedozvoljene finansijske radnje, da odmah prijavite slucaj Agenciji za sprecavanje pranja novca. Ukoliko, nekim slucajem to ne uradite, a nadležni organi dokažu da je postojala takva transakcija, zajedno ce te sa svojim klijentom odgovarati kao saucesnik.\nOvako nametnuta obaveza oslobada nadležne organe ciji je posao da kontrolišu zakonitost finansijskih transakcija, i nametnuli knjigovodama dodatni posao, obavezu i odgovornost.\nZahvaljujem se vlasti u ime svojih kolega, na uvažavanju, jer u nama vidi strašne lavove od kojih ce se uplašiti naši klijenti.\nS obzirom, da sam više nego sigurna, da ni jedan knjigovoda ne deli dobit sa svojim klijentom, da li je pravedno da sa njim i odgovara kao saucesnik?\nDa li je u redu i cinjenica da za obavljanje knjigovodstvenih poslova nije postavljen nikakav uslov struke, obrazovanja i posedovanja licence?\nDa li je u redu da uslov za dalji rad i opstanak knjigovodstvene agencije je posedovanje licenca za sprecavanje pranja novca?\n6 маја, 2012\nPostojanje prava na fiskalne pogodnosti i direktna davanja


Derbi dana: Milan – Juventus: Ko će do trijumfa u duelu dva najtrofejnija italijanska tima? – Kladjenje.rs\nHomeDerbi danaDerbi dana: Milan – Juventus: Ko će do trijumfa u duelu dva najtrofejnija italijanska tima?\n23 Januara, 2022 Vlajko Derbi dana 0\nU nedelju je fenomenalna ponuda za klađenje, a derbi dana se igra na “San Siru” gde će fudbaleri Milana dočekati Juventus.\nDuel između dva najtrofejnija italijanska kluba je zakazan za 20 časova i 45 minuta.\nMilan: Neočekivani poraz u prošlom kolu od Specije je sve poremetio!\nAko se setimo da pre dolaska Stefana Piolija na klupu Milana ova ekipa nikako nije uspevala da dođe do plasmana u Ligu šampiona, onda je sigurno da se prošla sezona može okarakterisati uspešnom, obzirom da su “rosoneri” posle sedam godina došli do plasmana u najkvalitetnije evropsko klupsko takmičenje.\nTu se ruku na srce tim sa “San Sira” baš i nije proslavio obzirom da je zauzeo poslednje mesto u grupi ali svakako treba napomenuti da Milan nije imao nimalo sreće pri žrebu obzirom da je bio u grupi sa Liverpulom koji slovi za jednog od glavnih favorita za osvajanje Lige šampiona, ali i sa Atletiko Madridom i Portom.\nBilo kako bilo, “rosoneri” se mogu u potpunosti fokusirati na Seriju A, a trenutno je situacija takva da se Zlatan Ibrahimović i drugari nalaze na drugom mestu na tabeli uz pet bodova manjka u odnosu na prvoplasirani Inter koji je sinoć u poslednjim trenucima susreta došao do trijumfa na svom terenu protiv Venecije, pošto je taj meč završen rezultatom 2:1, a čovek odluke bio je Edin Džeko.\nŠto se tiče Milana, na poslednjih pet susreta izabranici Stefana Piolija su ostvarili tri trijumfa i dva poraza od kojih se poslednji desio na “San Siru” kada je ova ekipa doživela šokantan poraz od Specije, a taj meč je završen rezultatom 1:2, uz podatak da je drugoplasirani tim na tabeli ozbiljno oštećen na tom duelu.\nKada su u pitanju mečevi na domaćem terenu do sada je jedan od najtrofejnijih evropskih klubova odigrao jedanaest mečeva kao domaćin i ostvario sedam trijumfa, jedan remi i tri poraza, a zanimljivo je da su ta tri neuspeha došla u poslednjih pet mečeva na domaćem terenu.\nStefano Pioli za ovaj susret neće moći da računa na Tomorija i Kjera što će svakako biti ozbiljan hendkip za zadnju liniju tima, dok neće biti ni Kesija koji je sa svojom reprezentacijom na Kupu afričkih nacija.\nJuventus: Buđenje “stare dame”!\nMeđuti, nije sve krenulo onako kako su to očekivali svi navijači kluba iz Torina, obzirom da se Juve nije proslavio na startu šampionata, međutim, kako vreme prolazi tako i ova ekipa pruža sve bolje partije.\nNa pet poslednjih mečeva “stara dama” ne zna za poraz a u tom periodu je ova ekipa ostvarila čak četiri trijumfa uz samo jedan remi i to na svom terenu protiv Napolija, kada je bilo 1:1.\nU prošlom kolu su izabranici Masimilijana Alegrija ostvarili rutinsku pobedu na svom terenu protiv Udinezea, a taj duel je završen rezultatom 2:0.\nPre toga je tim iz Torina odigrao spektakularan meč na gostovanju kod Rome, i ostvarili trijumf (3:4), iako je u jednom trenutku četa Žozea Murinja imala prednost i od dva gola, ali je višestruki šampion Italije uspeo da postigne čak tri gola za sedam minuta i upiše veoma važan trijumf.\nNe treba zaboraviti ni da je tim koji sa klupe predvodi Masimilijano Alegri bez većih problema došao do plasmana u nokaut fazu Lige šampiona i to sa prvog mesta, ispred aktuelnog šampiona Evrope Čelsija.\nKada su u pitanju mečevi na strani do sada su “bjankoneri” odigrali jedanaest mečeva van svog terena i ostvarili šest trijumfa, tri remija i dva poraza, a na poslednjih pet susreta van svog terena Juventus ima skor od četiri pobede i jednog remija, i to na gostovanju kod Venecije kada je bilo 1:1.\nŠto se tiče ovog susreta, Alegri neće moći da računa na Bonućija i Kjezu što će bez ikakve sumnje biti ogroman hendikep obzirom da su ovo dva možda i najvažnija igrača u trenutnom rosteru “stare dame”, a tu posebno mislimo na Kjezu koji igra fenomenalno ove sezone.\nMilan želi da se ozbiljnije umeša u borbu za Skudeto ali je zaista veliko pitanje koliko je to realno u ovom trenutku, dok je nekako utisak da Juventus kako vreme prolazi pruža sve bolje partije i mišljenja smo da višestruki šampion Italije neće doživeti poraz na ovom duelu zbog čega vam preporučujemo da probate sa duplom šansom X2 za koju je kladionica Meridianbet pripremila kvotu 1.47.\nVerovatno nas očekuje i jedan efikasan duel obzirom da će i jedan i drugi tim ići na sva tri boda pa vam zbog toga preporučujemo da probate sa igrom 3+ za koju je kladionica Meridianbet pripremila kvotu 1.95.\nZa one najhrabrije, savetujemo vam da probate sa čistom dvojkom na “staru damu” iz Torina pa vam preporučujemo da odigrate 2 za koju je kladionica Meridianbet pripremila kvotu 2.75.\nTiket dana (nedelja, 23.01.2022)


„Želimo da pokažemo da nas ima, a kako ćemo dalje reagovati vidjećemo. Ne očekujemo da će nas primiti ministri. Ako nijesu za godinu, ne očekujemo ni da će danas. Nerad inspekcija i rapidni rast sive ekonomije, koja je uništila ovu turističku sezonu, koja je trebalo da nam bude godina oporavka. Želimo da ukažemo da ima 1,5 hiljada preduzetnika koje nijesu pitali u kakvim uslovima rade“, rekao je Pavlović.\n„Prvo jer je Ministarstvo finansija i socijalnog staranja promijenilo 1. juna pravilnik za fiskalizaciju taksi prevoza, čime je obesmišljena i ne funkcioniše zato što nijesu pronađeni aparati koji treba da nas povežu sa kasom. Mi koji smo to u roku odradili smo u situaciji da naše kase ne funkcioniši“, naveo je Pavlović.


Zajednica Opština Crne Gore » 2016 » October\nPromocija javne etike i dobre uprave na lokalnom nivou u fokusu 31. sjednice Kongresa lokalnih i regionalnih vlasti Savjeta Evrope\nU Strazburu se od 19-21. oktobra 2016. godine održava 31. Sjednica Kongresa lokalnih i regionalnih vlasti Savjeta Evrope (Kongres). Ovogodišnja tema koja je u fokusu rada Kongresa je „Etika i transparentnost na lokanom i regionalnom nivou“.\npregled nadležnosti i poslova lokalne samouprave utvrđenih u matičnom Zakonu o lokalnoj samoupravi;\nPlan realizacije obuka za period oktobar – decembar 2016. godine\nNa predlog Uprave za kadrove i Zajednice opština, Savjet za obuku u lokalnoj samoupravi donio je Plan realizacije obuka lokalnih službenika i namještenika za period oktobar – decembar 2016. godine.\nKalendar realizacije obuka sadrži raspored, termine i mjesto održavanja obuka.\nDetalje u vezi sa obukama možete naći u Opštem programu stručnog osposobljavanja i usavršavanja, gdje su jasno definisani ciljevi i ciljna grupa za svaku obuku. Opšti program možete naći, osim u Centru znanja na sajtu Zajednice opština\nKonstitutivna sjednica Koordinacionog tima za upravljanje Mrežom opštinskih projekt menadžera Zajednice opština\nU Podgorici je 05.10.2016. godine održana prva/konstitutivna sjednica Koordinacionog tima za upravljanje Mrežom opštinskih projekt menadžera Zajednice opština.\nČlanovi Koordinaciong tima su za predsjednika izabrali Darka Mrvaljevića, koordinatora Tima za upravljanje projektima Opštine Danilovgrad, dok je za potpredsjednicu izabrana Jelena Vujović, savjetnik u Službi Predsjednika za praćenje i implementaciju međunarodnih projekata Opštine Nikšić.\nPrezentacija Informaciono-računovodstvenog sistema Opštine Berane\nZajednica opština Crne Gore, u saradnji sa Misijom OEBS-a u Crnoj Gori, 04.10.2016. godine u Podgorici organizovala je prezentaciju Informaciono-računovodstvenog sistema Opštine Berane (obračunska osnova – modifikovano-gotovinska osnova). Prezentaciji su prisustvovali sekretari za finansije i šefovi računovodstava u lokalnim samoupravama, kao i predstavnici Ministarstva finansija.


Siemens izabran za kompaniju godine\nSiemens izabran za kompaniju godine – Personal magazin\nKompanija Siemens d.o.o. Beograd, jednoglasno je, po izboru Kluba privrednih novinara Srbije, proglašena za kompaniju godine. Novinari i urednici privrednih redakcija u Srbiji, već trinaestu godinu biraju najuspešnije u vodećim…\nKompanija Siemens d.o.o. Beograd, jednoglasno je, po izboru Kluba privrednih novinara Srbije, proglašena za kompaniju godine. Novinari i urednici privrednih redakcija u Srbiji, već trinaestu godinu biraju najuspešnije u vodećim privrednim delatnostima, a za 2013. godinu odlučili su da zlatnu plaketu za „Kompaniju godine“, na osnovu realizovanih aktivnosti ponese Simens.\n„Zahvaljujemo se Klubu privrednih novinara na ukazanom poverenju i priznanju, i zaista je čast biti izabran za najbolju kompaniju u ovako jakoj konkurenciji. Simens će i u ovoj godini nastaviti da niže poslovne uspehe i trudićemo se da opravdamo priznanje koje ste nam dodelili, kao i da nastavimo sa dobrim poslovnim rezultatima”, istakao Dušan Đorđević, generalni savetnik i član Uprave kompanije Simens d.o.o. Beograd, koji je u ime kompanije primio priznanje u Privrednoj Komori Srbije.\nKompanija Siemens d.o.o. Beograd tokom 2013, obeležila je i jubilej – deset godina uspešnog poslovanja fabrike za vetrogeneratore u Subotici, a najveći uspeh fabrike, pored toga što upošljava više od 900 radnika, jeste podatak da svaka četvrta vetrenjača u Evropi ima generator napravljen upravo u fabrici u Subotici. Plan kompanije Simens je da se u naredne tri godine realizuje investicija u iznosu od 10 miliona evra, prvenstveno za usavršavanje proizvodnje, čime će se obezbediti još bolji uslovi za održavanje visokih standarda poslovanja fabrike u Subotici.\nU saradnji sa Asocijacijom malih i srednjih preduzeća i preduzetnika Srbije, a uz podršku Ministarstva privrede Republike Srbije, Simens je u oktobru organizovao Sajam dobavljača, na koji se prijavilo više od 250 zainteresovanih preduzeća koja su konkurisala kako bi u narednom periodu postali dobavljač jednog od najvećih industrijskih giganata. Dobavljači koji ispune potrebne kriterijume biće uključeni u proizvodnju oko 90 gotovih komponenti.\nRealizacijom aktivnosti u 2013. godini kompanija Siemens d.o.o. Beograd u svim segmentima ostvarila je zapažene rezultate, što predstavlja rezultat jedinstvenog spoja inovacija koje pokreću biznis i odlučnosti Simensovog tima da uspe. Simens će i u narednoj godini nastaviti da radi na tehničkom unapređenju, inovacijama, kvalitetu i pouzdanosti proizvoda i usluga koje pruža i koje integriše u rešenja u oblasti energetike, industrije, saobraćaja i medicine.\nSiemens izabran za kompaniju godine was last modified: January 28th, 2014 by Redakcija\nFEST android aplikacija za lakše praćenje programa festivala\nPrvi ARM-bazirani serverski procesori iz AMD-a


Slana soba (haloterapija), Banje Mađarske • Wellness centar\nSLADNA SOBA (HALOTERAPIJA)\nSlana soba (haloterapija) – Slana terapija (haloterapija) predstavlja jedan od najstarijih oblika terapije vazduhom koji se zasniva na boravku bolesnih u slanim pećinama zbog lekovitog dejstva njihove mikroklime na zdravlje čoveka. Sve je počelo kada je poljski lekar Felix Bochkovsky još 1843. godine ukazao na značajne terapijske efekte kamene soli na bolesnike koji su boravili u slanim rudnicima Solotvino, a koji se nalaze na prostoru današnje Ukrajine. Nakon toga, korišćenje soli u terapijske svrhe u mnogim zemljama širom Evrope, postala je praksa koja je sve zastupljenija u današnje vreme.\nSlana soba soba bi trebalo da bude specijalno konstruisan zatvoren prostor, čiji su zidovi i plafon obloženi solju u cilju imatiacije prirodne pećine. Na podu bi trebala da se nalazi takodje prosuta so, dubine preko 30 cm.\nU prostoriju se se uz pomoć specijalnog certifikovanog uređaja, halogeneratora uduvava suv zasićeni vazduh obogaćen najfinijim česticama kamene soli, čime se postiže željena mikroklima. Temperatura u slanoj sobi se kreće od 18 c do 25 c i vlažnost vazduha od 40 % do 60 %. Aero soli, u ovakim uslovima bi po pravilu trebalo da sadrže minerale koji učestvuju u brojnim fiziološkim procesima organizma, poput natrijum hlorida, gvoždja, kalcijuma, magnezijuma, bakra, cinka, selena i litijuma.\nStvoreni uslovi u slanoj sobi imaju povoljna svojstva za zdravlje korisnika u smislu antiseptičkog i antialergijskog dejstva.\nVelika količina prisustva soli poboljšava kvalitet vazduha, jer se stvara koncentracija negativnih jona, koji imaju korisna biološka svojstva na disanje i kardiovaskularni sistem čoveka, kao i na odbrambeni sistem, odnosno metabolizam korisnika. Pored navedenog, boravak u slanoj sobi pospešuje lučenje seratonina (hormona sreće), samim tim ima uticaj na psihološko stanje čoveka, borbu protiv depresije i neuroza.\nNegativno naelektrisani joni utiču na popravljanje raspoloženja, otklanjaju glavobolje, opštu malaksalost, slabu koncentraciju, nesanicu, neuroze i pojačavaju imunitet. Pozitivno utiču na disanje i rad srca.\nSlana terapija se koristi isključivo kao pomoćna metoda u lečenju bolesti gornjih i donjih respiratornih organa i kože. Najveća posećeneost slanoj sobi beleži se od strane osoba koji pate od hroničnih alergija i osobe sa drugim tegobama izazvanim otežanim disanjem, poput asmatičara.\nPored opisanih, kvalitetno uradjenih slanih soba, u wellness & spa centrima se u praksi najviše sreću jednostavnije, skromnije urađene slane sobe. Imaju samo zidove od soli ili slane motive na zidvoima, kao i samo halogenerator u odredjenoj prostoriji, bez velike količine soli. Predpostavlja se da je kvlaitet i učinkovitost ovakvih slanih soba daleko manja, međutim, da bi se utvrdila prava zdravstvena korist od konkretnih slanih soba, neophodno je uraditi preciznu medicinsku analizu istih.\nPredviđeno vreme boravka u slanoj sobi u okiru jedne seanse iznosi od 30 do 40 minuta, a za decu predviđa se boravak od 20 minuta. U slanu sobu, koja je skorz od soli, uključujući i podove, po pravilu bi trebalo da se ulazi sa specijalnim, jednokratnim sterilnim kesama koje se navlače na gola stopala.\nNakon izlaska iz slane sobe, kese za jednokratnu upotrebu se bacaju u posebnu korpu koja se nalazi izvan same slane sobe. U slanim sobama gde na podu nema saoli, po pravilu se ulazi bez papuča, bos.


Predsednik Socijaldemorktske stranke (SDS) Boris Tadić izjavio je da je za njega pitanje ljudskih prava na Kosovu važnije od granica i da vlast treba da bude zahvalna predsedniku Srpske akademije nauka i umetnosti (SANU) Vladimiru Kostiću, a ne da ga brutalno napada. „Ova histerična i primitivna reakcija pojedinih predstavnika vlasti samo je iskaz straha od preuzimanja odgovornosti za svoje odluke u vezi sa Kosovom“, rekao je Tadić za časopis „Nedeljnik“.\nBivši predsednik Srbije naveo je da Kostić kao intelektualac s vrhunskim naučnim delom iza sebe, s pravom smatra da predsednik SANU ne sme da ostane nem na izazove ovog društva. „Po mom mišljenju, on samo konstatuje faktičko stanje, do kog je dovela ova vlast i za koje je ova vlast odgovorna. Nakon potpisivanja Briselskog sporazuma, uspostavlja se vladavina pravnog sistema Republike Kosovo na čitavoj teritoriji KiM i Kostićev zaključak u odnosu na takvu realnost je legitiman“, ocenio je Tadić. Prema njegovim rečima, iako je Briselski sporazum u trenutku potpisivanja bio posledica političke nužnosti, građanima Srbije treba otvoreno reći kakve su faktičke posledice takvog sporazuma. „Upravo o tome govori Kostić umesto predstavnika vlasti, koja bi trebalo da mu bude zahvalna, a ne da ga brutalno napada. Što se mene tiče, esencijalno pitanje srpskih nacionalnih interesa na Kosovu jeste pitanje identiteta i ljudskih prava građana srpske nacionalnosti i za mene je to pitanje važnije i od pitanja granica“, izjavio je lider SDS-a. (Beta)


Beograd, Centar za ekologiju i održivi razvoj sa brojnim partnerskim NVO iz Srbije te "Klima alijansom"Â iz Nemačke su danas pozvale KfW i Vladu Republike Srbije kao dugogodišnjeg partnera ove banke da umesto klimatskih i ekološko neodrživih investicija u dalje razvijanje eksploatacije lignita u Srbiji podrže razvoj obnovljivih izvora energije i energetsku efikasnost.\nDanas u 10.00 časova je ispred kancelarije nemačke investicione banke KfW u Beogradu, održan protestni skup protiv ulaganja u ugalj. Tom prilikom pušteni su u vazduh crni baloni koji simbolišu zagađenjeÂ vazduha od sagorevanja uglja. Akcija se istovremeno desila u Nemačkoj, Grčkoj i Srbiji, sa naročitim akcentom na Srbiju i Grčku u kojima KfW plasira kredite za razvoj lignita.\nCentar za ekologiju i održivi razvoj, partnerske organizacije i eksperti smatraju da se smanjivanje siromaštva, energetska samostalnost i sigurnost u Srbiji mogu postići jedino diverzifikacijom investicija u energetsku efikasnost, u lokalne obnovljive izvore energije i stvaranje preduslova za decentralizaciju energetske proizvodnje i potrošnje. TEKST CELOG SAOPŠTENJA.


Godina zapošljavanja mladih – cilj posao za 5.000 osoba | Novac.ba\n👤by Novac.ba\t0 Comments\t🕔13.May 2014\nZapošljavanje 5000 mladih osoba te stvaranje uslova za bržu intergraciju mladih u tržište rada osnovni su ciljevi zajedničke inicijative Federalnog zavoda za zapošljavanje, JU Služba za zapošljavanje Kantona Sarajevo i Projekta zapošljavanja mladih (YEP) – „Godina zapošljavanja mladih“ predstavljene danas u Sarajevu.\nTokom ceremonije proglašenja Godine zapošljavanja mladih, Joseph Gutern, Direktor za saradnju Ambasade Švicarske u Bosni i Hercegovini izjavio je da „Mladi uživaju posebno mjesto u Strategiji saradnje Švicarske vlade za BiH 2013-2016. U cilju nam je da doprinesemo boljoj integraciji i većoj konkurentnosti mladih na tržištu rada. Naravno, to se ne može postići jednom inicijativom, jednim projektom ili saradnjom sa samo jednom institucijom. Problem nezaposlenosti je vrlo složen i zahtijeva koordinirane akcije više aktera: kreatora politika, predstavnika privrede i obrazovnog sistema“\n„Aktivnosti koje će javne službe za za zapošljavanje i YEP projekat sprovesti u okviru Godine zapošljavanja pomoći će velikom broju mladih ljudi u BiH da brže dođu do prvog zaposlenja“ rekao je Ranko Markuš, rukovodilac YEP projekta.\n„U narednih godinu dana YEP projekat uložit će 430 000 Eura u zapošljavanje mladih. Povećat ćemo broj Klubova za traženje posla u kojima mladi mogu dobiti pomoć pri prvom zaposlenju, sa 17 koliko ih trenutno ima u BiH, na 23. Očekujemo da će kao razultat aktivnosti YEP projekta 1000 osoba pronaći prvi posao, među kojima 450 žena i barem 200 mladih iz ruralnih područja“, istakao je Markuš.\n„Godina zapošljavanja mladih je nastavak naše vrlo uspješne saradnje sa Projektom zapošljavanja mladih (YEP). Ova godina s pravom može ponijeti to ime s obzirom na aktivnosti koje Zavod realizira u ovoj godini, a odnose se na mlade osobe. Krajem 2013. smo objavili javni poziv za učešće u programu Prvo radno iskustvo, a nedavno (5.5.2014. godine) još jedan. Cijenimo da će putem naših programa u ovoj godini više hiljada mladih osoba steći prvo radno iskustvo“ rekao je direktor Federalnog zavoda za zapošljavanje, Kenan Rešo.\nPreuzeto sa: Indikator.ba


Trivan: Građani da odluče da li će da voze jeftine automobile ili da udišu čist vazduh | 013 info\nTrivan: Građani da odluče da li će da voze jeftine automobile ili da udišu čist vazduh\nSrna\tUto, 24/12/2019 - 08:26\nSmanjenje zagađenja vazduha Srbiju će koštati 2,4 milijarde evra, rekao je ministar zaštite životne sredine Goran Trivan.\nKao najvećeg zagađivača Goran Trivan je označio saobraćaj i predložio da se zabrani uvoz automobila sa oznakom motora evro tri, ali i promenu energenata, za šta je potrebno obezbediti podršku javnosti. On je za Radio Beograd 1 rekao da ugalj, na kome leži Srbija, obezbeđuje energetsku stabilnost zemlje.\n"Želimo da od kraja sledeće godine ili 2021. godine potpuno zabranimo uvoz vozila sa evro tri motorima što radi i čitava Evropa", kaže ministar za zaštitu životne sredine i poručuje da se svi moraju odlučiti da li će da voze jeftine automobile ili da udišu čist vazduh.\nKako je dodao, procene Svetske zdravstvene organizacije su da 6.500 ljudi u Srbiji godišnje izgubi život zbog lošeg kvaliteta vazduha.\nTrivan je ukazao da je rešenje ovog problema pošumljavanje i istakao da u svetu postoji oko milijardu slobodnih hektara za pošumljavanje, što je, kako je naveo, ogromna površina.


Radionicu je organizovao Visoki sudski i tužilački savjet (VSTS) BiH kako bi sudije u predmetima ratnih zločina razmotrile korišćenje informaciono-komunikacionih tehnologija i obezbijedile brže procesuiranje predmeta.\n- Potrebno je jačati koordinaciju i saradnju među institucijama u BiH s ciljem efikasnijeg rješavanja predmeta ratnih zločina - navedeno je u usvojenim zaključcima.\nSudovi su podstaknuti da u što većem obimu koriste video-link prilikom saslušanja stranaka s ciljem efikasnijeg i ekonomičnijeg rješavanja predmeta.\nČlan VSTS-a i sudija Suda BiH Dragomir Vukoje je istakao da VSTS, uz podršku Evropske unije, preduzima različite aktivnosti na primjeni mjera predviđenih Strategijom za rad na predmetima ratnih zločina i preporuka s ciljem efikasnog i kvalitetnog rješavanja ovih predmeta.\n- VSTS je obezbijedio tehničku opremu, prostorne kapacitete za primjenu mjera zaštite svjedoka i sredstva za ljudske i materijalne resurse neophodne za uspješno procesuiranje ratnih zločina - rekao je Vukoje.\nIZVOR: Vebsajt Glas Srpske, S. Š., 21.05.2018.


TK: Privrednici ne očekuju značajnije promjene u narednom periodu - BHRT\nYou are here: Home / BiH / TK: Privrednici ne očekuju značajnije promjene u narednom periodu\nTK: Privrednici ne očekuju značajnije promjene u narednom periodu\n11.02.2019. By Off 25\nOko 45% firmi očekuje povećanje ukupnih prihoda u narednih 6 mjeseci, u Tuzlanskom kantonu, podaci su Privredne komore TK.\nNjih 56,7% je izjavilo da očekuju veći prihod sa inostranog tržišta nego što je trenutno stanje, 33,3% je izjavilo da ne očekuju promjenu prihoda, dok ih je tek 10% u kojima se očekuje smanjenje prihoda sa inostranog tržišta.\nKada su u pitanju investicije, 48,3% ispitanika ne očekuje investicije u idućih 6 mjeseci, 31,7% očekuju veće investicije u odnosu na sadašnje stanje, dok 20% očekuje da će im investicije u narednom periodu biti manje.\nVećina ispitanih očekuje da će im broj zaposlenih ostati na istom nivou (53,3%). U 19 firmi ili 31,7% očekuju da će u narednih šest mjeseci doći do povećanja broja radnika dok se u 15% firmi očekuje da će smanjiti broj radnika u odnosu na trenutno stanje.\nČak 63% ispitanika je izjavilo da očekuje negativan ili znatno negativan uticaj cijene energije i sirovina na poslovanje u narednih 6 mjeseci. Prilikom ocjene utjecaja dostupnosti radne snage, 48,4% ispitanih je ocijenilo da će ovaj faktor uticati negativnije ili znatno negativnije na njihovo poslovanje u odnosu na trenutno stanje.\nVećina ispitanika očekuje da će potražnja kako na domaćem, tako i na inostranom tržištu biti ista ili pozitivnija u odnosu na sadašnje stanje, pa tako 38,3% ispitanika očekuje da ća potražnja na domaćem tržištu uticati pozitivnije na njihovo poslovanje nego što je trenutno. Da se ovaj faktor neće mijenjati smatra 43,3% ispitanika, dok 18,5% ispitanika očekuje negativan uticaj ovog faktora na njihovo poslovanje.\nSveukupno gledano, privrednici ne očekuju značajnije promjene u poslovanju u narednom periodu.\nS jedne strane se to može uzeti kao dobar pokazatelj da je stanje u privredi stabilno u blago pozitivnom trendu, ali s druge strane upućuje na to da poduzetnici ne očekuju ozbiljnije reforme niti poboljšanje poslovne klime.\nUpravni odbor Kantonalne privredne komore Tuzla složio se da treba uradi slijedeće:\nPokrenuti inicijativu prema Federalnoj vlasti za smanjenje doprinosa za radnike.\nUspostavljanje efikasnog sistema podsticaja u Tuzlanskom kantonu\nSvođenje svih obaveza Fondova i Zavoda prema privrednim subjektima na mjesečni nivo (refundacije porodiljskog bolovanja, bolovanja preko 42 dana) pošto se trenutno po tim osnovima duguje i po godinu i po dana.\nSaopćenje za javnost - Poslovodni odbor BHRT [11.02.2019.] 11.02.2019.


Aulas: "Kontaktirani smo od strane Juventusa" | Ju1897.net\nAulas: "Kontaktirani smo od strane Juventusa"\nObjavio: Alessandro Del Piero u 20:01h / Kategorija: Izjave\nPredsjednik Olypique Lyonnaisea, Jean-Michel Aulas je danas za medije potvrdio da je francuski klub kontaktiran od strane Juventusa po pitanju Corentina Tolissoa, ali i potvrdio kako tokom januara 22-godišnjak neće napustiti klub.\nPodsjećamo, RMC Sport je ranije naveo kako je francuski klub odbio ponudu Juventusa vrijednu 30 miliona eura, a istu stvar potvrdio je i sam predsjednik kluba. "Da, kontaktirani smo od strane Juventusa," glasila je izjava Aulasa za francuski medijsku kuću. "Nije nešto čime ćemo se baviti tokom ove zime, a za ljeto nismo obečavali ništa. Ali, istina je da smo i ljetos i ovih dana odbili ponude za Tolissoa."\nIsti izvor vjeruje kako kontakt između dva kluba još uvijek nije okončan, te da se aktuelni šampion Italije nada kako će postići dogovor kojim bi veznjak Olympique Lyonnaisea narednog ljeta obukao dres Bianconera.


► Danas oblačno, povremeno kiša i lokalni pljuskovi\nU Srbiji će danas biti oblačno, povremeno s kišom i pljuskovima, saopštio je RHMZ.\nU ostalim krajevima povremeno kiša i lokalni pljuskovi sa grmljavinom, koji će na jugozapadu, jugu i jugoistoku Srbije ponegde biti praćeni jakim i olujnim vetrom.\nU ostalim delovima duvaće uglavnom slab vetar promenljivog smera.\nNajniža temperatura od 15 do 19 stepeni, a najviša temperatura od 23 na zapadu do 30 na jugu Srbije.\nU Beogradu pre podne kratkotrajno razvedravanje, a posle podne novo naoblačenje, uveče i u toku noći ponovo kiša i kratkotrajni pljuskovi.


Bogota Avionske karte • Online rezervacija povratne avio karte Beograd → Bogota\nPutovanje u Bogotu (Kolumbija) avionom – avio karte, cene, korisne informacije...\nBogota – glavni i najveći grad Kolumbije i grad kontrasta. Ovde ćete uživati u balansu između novog i starog, mirnog i užurbanog. Boja koja dominira Bogotom je zelena, zahvaljujući brojnim gradskim parkovima i planinama koje pripadaju istočnim Andima. Ovo je jedan užurbani grad, u konstantnom razvoju, pa tako šta god da tražite, u Bogoti ćete naći- kulturu, zabavu, noćni život...\nAvio karte Beograd – Bogota\nDirektan let od Srbije do Kolumbije trenutno ne postoji, ali veliki broj kompanija koje poleću sa beogradskog aerodroma nude letove do Bogote, naravno uz presedanje na još nekom aerodromu. Najćešće su konekcije preko Pariza, Amsterdama, Frankfurta, a najkraće zadržavanje praktikuju kompanije Air France i Lufthansa.\nCena avionske karte Beograd – Bogota\nKada su u pitanju daleke destinacije, cena avionske karte zavisi od mnogo faktora. Ako iz Beograda putujete u Kolumbiju, cena karte je često niža u periodu od maja do septembra.\nS obzirom na to da avio kompanije tokom godine imaju promotivne periode, tada se mogu naći povoljnije avionske karte za Kolumbiju. Predlažemo da na nasem sajtu pratite promocije jeftinih avio karti.\nKada je najbolje putovati u Kolumbiju?\nIako je zbog visoke nadmorske visine, Bogota često pod oblacima, temperatura je prijatna i tokom cele godine su prolećne temperature. Ali treba imati na umu da je broj kišnih dana jako veliki, pa je kišobran nešto što će vam često trebati u Kolumbiji. Tako da sezone u Bogoti ne postoje, pa je turistima primamljiva tokom cele godine.\nVremenska razlika izmedju Beograda i Bogote\nVremenska razlika između Beograda i Bogote je -6 sati. To znači da, kada stignete u glavni grad Kolumbije, trebalo bi da vratite časovnik 6 sati unazad. Kada se spremate za let, imajte na umu da je na avionskim kartama uvek navedeno lokalno vreme grada iz kog letite.\nViza za Kolumbiju\nGrađani Srbije koji imaju važeći pasoš ne moraju da imaju vizu da bi boravili u Kolumbiji. Boravak bez vize može da traje maksimalno 90 dana. Zbog moguće promene pravila, savetujemo da informacije koje se odnose na vize proverite kod nadležnih institucija.\nKako da kupim avio kartu do Kolumbije online?\nAvio kartu možete lako kupiti direktno na ovom sajtu. Potrebno je da odaberete željenu destinaciju i datume u pretraživaču na ovoj stranici i da posedujete kreditnu karticu. Celokupan postupak kupovine karte bi trebalo da traje oko 5 minuta. Na kraju procesa, dobićete potvrdu putem maila da ste uspešno izvršili kupovinu željene avionske karte. Ovde možete pogledati detaljno upuptstvo za kupovinu avionske karte.\nUkoliko vam je potrebna asistencija ili iz nekog razloga niste u mogućnost da kupite avio karte za Bogotu online, pozovite nas na broj telefona 011 4 159 169 ili nam pišite na mail avio@flyfilip.rs\nPogledajte i ponudu za ostale destinacije, kao i najpopularnije gradove u Južnoj Americi, do kojih često imamo jeftine avio karte\nKRATKE ČINJENICE O BOGOTI\nvam je novca potrebno za osnovne troškove u Bogoti\nKolumbijski peso (COP)


„Ne Dža“ nastavlja da dominira kineskim bioskopima - Kineski Radio Internacional\n„Ne Dža“ nastavlja da dominira kineskim bioskopima\n2019-08-19 16:27:18 | CRI\nKineski animirani film „Ne Dža“ nastavlja da dominira na blagajnama kineskih bioskopa, ostvarujući ukupnu zaradu od 4,1 milijardi juana (585 miliona dolara) u prvih 24 dana prikazivanja, pokazuju podaci Kineske mreže za informacije o filmovima.\nSamo u nedelju, animirani film je zaradio blizu 109 miliona juana.\nInspirisan pričom o voljenom kineskom mitološkom stvorenju, film smelo menja glavne karakteristike lika, prikazujući ga kao nestašnog dečaka pre nego kao heroja kako je bio prikazan u prethodnim filmskim radovima.\nNa drugom mestu je „Najhrabriji“, kineski film o vatrogascima, koji je zaradio 44,9 miliona juana u nedelju.\nKineski krimić „Nemi svedok“ (Bodies at Rest) našao se na trećem mestu sa zaradom od 30,5 miliona juana trećeg dana prikazivanja.


Zajednica Opština: Netačnim podacima broj opštinskih taksi povećali 11 puta – Bankar.me\nJuly 9, 2019 CRNA GORA, MAKRO, SVE VIJESTI Leave a comment\nZajednica opština pozvala je juče Delegaciju EU i nadležna ministarstva da se prilikom pripreme izvještaja o napretku Crne Gore obavezno konsultuju lokalne samouprave, posebno o pitanjima koja se tiču direktno njih.\nGeneralni sekretar Zajednice opština Refik Bojadžić je naveo primjer podataka koji daju netačnu sliku o opštinama i njihovoj poreskoj politici iz najnovijeg Izvještaja o napretku koji se odnose na poglavlje „20: Preduzetništvo i industrijska politika“.\n– U izvještaju se navodi da bi od ukupno 659 lokalnih administrativnih taksi 72 trebalo smanjiti, a 49 ukinuti, što bi dovelo do moguće uštede poslovanja od dva miliona eura na godišnjem nivou. Ne znam kako i kojom matematikom su došli do 659 taksi, ali važeće opštinske odluke obuhvataju najviše do 60 lokalnih taksi – saopštio je Bojadžić, koji smatra da treba u pregovore uključiti predstavnika lokalnih vlasti, jer one imaju odgovornost za primjenu zakona u procesu pristupanja i nakon učlanjenja u EU.\nGlavni pregovarač sa EU Aleksandar Drljević rekao je da je pristupanje EU neostvarivo bez aktivnog učešća i značajnog doprinosa lokalnih samouprava.\nPOJMOVICrnogorske opštine zajednica opština\nPrevious Sinoć počela adaptacija piste tivatskog aerodroma (video)\nSljedeći Najbolji načini istraživanja tržišta za vaš biznis plan\nOd poreza na zarade opštinama šest miliona


SVAKA ČAST! Jedina stranka se oglasila - DVERI: Hitno zabraniti rijaliti "ZADRUGA"\nSVAKA ČAST! Jedina stranka se oglasila – DVERI: Hitno zabraniti rijaliti “ZADRUGA”\nSrpski pokret Dveri zahteva od REM-a da zabrani emitovanje najavljenog rijaliti šoua Zadruga, koji treba da počne da se emituje na TV Pink, jer se u njemu, navode, najgrublje krše prava deteta i osnovna ljudska prava.\nPoslanica Dveri u Narodnoj skupštini i članica Odbora za ljudska prava Marija Janjušević u pisanoj izjavi medijima navodi da je nedopustivo da televizija sa nacionalnom frekvencijom ima dozvolu da zlostavlja decu i zloupotrebljava socijalni položaj građana Srbije.\nU saopštenju se navodi i da će u rijaliti učestvovati i beba i da se time “direktno i svirepo krše prava deteta”, kao i da je ovo eksplicitan primer “trgovine ljudima na koji niko ne reaguje”.\n“Dveri zahtevaju od REM-a i Ministarstva kulture da ne dozvoli emitovanje ovog opasnog sadržaja, skaradnog i ponižavajućeg za ljudski rod i tako sačuva zdravlje dece, dostojanstvo roditeljstva i čast Srbije kao države”,kaže janjušević.


Karlos Vela - Blic Sport\nVela: Teško je osvajati trofeje pored Reala i Barse, ali Sosijedad će uskoro doći do pehara\nMeksički napadač Karlos Vela na spektakularan način se oprostio od navijača Sosijedada. Na poslednjem meču u plavo-belom dresu on je bio strelac u pobedi nad Seviljom (3:1) u 17. kolu Primere, nakon čega su ga saigrači na rukama izneli sa terena.\nMeksikanac Vela zbog povrede na meču sa Realom mora "pod nož"\nNapadač Sosijedada Karlos Vela moraće na operaciju meniskusa zbog čega će pauzirati najmanje šest nedelja, saopštio je španski klub.\nSosijedad produžio ugovor sa Velom da Arsenal ne bi mogao da ga kupi nazad\nFudbaler Real Sosijedada Karlos Vela produžio je ugovor do 2018. godine, saopštio je španski klub.\nMeksikanci otpisali Velu za svetskog prvenstva jer nije dovoljno posvećen\nNapadač španskog prvoligaša Sosijedada, Karlos Vela, odbio je još jednu priliku da zaigra za nacionalnu reprezentaciju Meksika na prvenstvu sveta u Brazilu.\nMeksički reprezentativci suspendovani zbog orgijanja posle utakmice\nDvojica fudbalera meksičke reprezentacije suspendovana su na šest meseci, dok su njih 11 novčano kažnjeni zbog nedozvoljene organizacije žurke posle utakmice sa Kolumbijom, održane 7. septembra u Montereju.\nMeksiko suspendovao Velu i Huareza na šest meseci\nFudbalski savez Meksika suspendovao je Karlosa Velu i Efraina Huareza zato što su prekršili reprezentativni kodeks ponašanja nakon prijateljskog meča protiv Kolumbije.\nVela spreman za Argentinu?\nMeksički fudbaler Karlos Vela trenirao je danas sa loptom prvi put od prošle nedelje, kada je povredio desnu nogu, tako da su povećane šanse da igra protiv Argentine u osmini finala Svetskog prvenstva.\nVela spava sa pasošem\nMeksički fudbaler Karlos Vela ne želi da ponovi grešku koju je napravio pred meč Lige šampiona kada je zaboravio pasoš pred put u Barselonu i morao da ostane u Engleskoj.\nVela izgubio pasoš i iznervirao Vengera\nArsen Venger je toliko bio iznerviran nezrelim ponašanjem Karlosa Vele, koji je izgubio pasoš pred meč sa Barselonom, da ga je ostavio u Londonu, iako je Meksikanac bio u predviđenih 18 igrača za meč sa Kataloncima, prenosi Miror.\nVenger: Vela mora da bude zdrav da bi igrao za Meksiko\nMenadžer engeskog fudbalskog kluba Arsenal Arsen Venger izjavio je danas da veruje da napadač Karlos Vela može da igra za meksičku reprezentaciju na Svetskom prvenstvu u Južnoj Africi, iako je bio povređen ove sezone.


U Španiji nošenje maski obavezno za sve starije od šest godina\n► U Španiji nošenje maski obavezno za sve starije od šest godina\nNošenje maski od četvrtka će biti obavezno u Španiji za sve od šest godina i nadalje, na ulici ili u javnim objektima poput prodavnica kada nije moguće održavati distancu, piše u danas objavljenom ukazu.\n"Korišćenje maski biće obavezno na svim javnim mestima, napolju i u svim zatvorenim prostorima kada nije moguće održavati bezbednosnu distancu od najmanje od dva metra", precizira se.\nOva odredba se odnosi na "osobe od šest godina i naviše", dodaje se. Osobe koje imaju probleme sa disanjem ili neke druge probleme koje mogu da opravdaju, biće izuzete od ove odredbe.\nU ukazu se ne navodi kako će biti sankcionisano nenošenje maski.\nNošenje maski je od 4. maja obavezno u javnom saobraćaju. Odluka o nošenju maski je doneta u saglasnosti sa svim regionima Španije.\nŠpanija, koja je jedna najpogođenijih zemalja pandemijom sa 28.000 žrtava, počela je sa postepenim ublažavanjem mera, ali su one i dalje na snazi u nekim regionima poput Madrida i Barselone.


O nama [istorijat]\n[statut] PDF, 165 kb [organizaciona šema]\n[izveštaji i planovi]\nNaša vizija, misija, ciljevi Naša vizija je da Istorijski arhiv Beograda postane istinski moderna, efikasna i otvorena institucija za čiji će rad i razvoj biti podjednako zainteresovani kako Skupština grada Beograda i njegovi građani, tako i naučni i javni radnici, kulturna i prosvetna javnost u zemlji i inostranstvu. Kada to kažemo mislimo da naša institucija treba da modernizuje svoj način rada koji će omogućiti korisnicima efikasni i brz pristup – elektronski pristup javnim dokumentima i arhivskim informativnim sredstvima, izradu elektronskih baza podataka o sadržaju arhivskih fondova i zbirki, kao najsofisticiranijih sredstava pretraživanja, i njihovo postavljanje na svetsku mrežu. Naša misija je da na najadekvatniji način zaštitimo arhivsku građu koja se čuva u Arhivu, i to: mikrofilmovanjem i digitalizacijom sređenih i obrađenih fondova i zbirki, stalnim praćenjem zdravstvenog i sigurnosnog stanja arhivske građe, te preduzimanje odgovarajućeg lečenja i konzervacije dokumenata. Posebna briga Arhiva je dobra zaštita arhivske građe u nastajanju – kod stvaralaca i imalaca registraturske građe, redovan obilazak i nadzor registratura u cilju evidentiranja, popisivanja i predaje arhivske građe dospele prema zakonskim regulativama. Naš poseban zadatak je promocija visokih standarda brige za zaštitu arhivske građe i podizanje svesti kod imalaca, stvaralaca i javnosti o značaju arhivskog dokumenta za istoriju Beograda, njegove okoline i Region.\nNaši najhitniji ciljevi u tom smislu su: izgradnja arhivskog informativnog sistema, zasnovanog na radnim procesima i međunarodnim arhivskim i ISO standardima koji regulišu ovu delatnost; dorada postojećih informativnih sredstava i njihov prenos u elektronske baze podataka, te izrada novih u cilju lakšeg pretraživanja;\ndigitalizacija najvažnijih dokumenata iz fondova i zbirki Arhiva, radi zaštite i pretraživanja u on-line režimu, te promocije značaja arhiva kao državnih i kulturnih institucija, te arhivskih dokumenata kao javne arhivske građe;\npoboljšanje rada korisničkih službi, kako u samom Arhivu, tako i on-line, u cilju efikasnog usluživanja naših korisnika kojima je arhivska građa potrebna za lične potrebe ili za naučno-istraživački rad; atraktivno i efikasno predstavljanje bogatstva arhivskih fondova i zbirki putem publikovanja dokumenata i izložbi\nNaš konačni cilj je dobro uređen arhiv, sređena i obrađena arhivska građa u Arhivu, zaštićena mikro-filmovanjem, digitalizacijom i publikovanim izdanjima, bogata biblioteka elektronskih informativnih sredstava za pretraživanje na Internetu, dobro organizovana služba za praćenje arhivske građe u nastajanju i pripremu za njeno preuzimanje u Arhiv prema zakonskoj regulativi, te brza i efikasna služba za rad sa korisnicima. [povratak]


Knežević i Čen: Sve više kompanija iz Kine zainteresovano za Srbiju – Bankar.rs\nHome/MAKROEKONOMIJA/Knežević i Čen: Sve više kompanija iz Kine zainteresovano za Srbiju\nMinistar privrede Goran Knežević razgovarao je danas sa novoimenovanom ambasadorkom Narodne Republike Kine u Beogradu Čen Bo o političkim i ekonomskim odnosima dve zemlje.\nPolitički odnosi dve zemlje su tradicionalno dobri, istakao je miistar Knežević, dodajući da su kroz zajedničke projekte poslednjih godina, oni rezultirali i izuzetnom ekonomskom saradnjom.\nKnežević je zahvalio ambasadorki na kineskim investicijama u Srbiji. Posebno je istakao značaj ulaganja kineskih partnera u RTB Bor i Železaru Smederevo, a značajan je, kako dodaje, i projekat izgradnje Kinesko-srpskog industrijskog parka prijateljstva u Smederevu.\nMinistar je rekao da očekuje i da će uskoro početi izgradnja fabrike guma kompanije “Šandong Linglong” u Zrenjaninu.\n„Ova investicija će značajno doprineti ekonomskom razvoju, ne samo u Zrenjaninu, već u celoj Srbiji. Verujem da će sa kompanijom “Šandong Linglong” doći i veliki broj dobavljača“, rekao je ministar Knežević.\nAmbasadorka Čen je rekla da investicija u Zrenjaninu govori o tome da je sve više privatnih kompanija iz Kine zainteresovano za srpsko tržište.\n„Uverena sam da će još više kineskih kompanija dolaziti da investiraju u Srbiju. Posebno imajući u vidu reforme i veliki ekonomski napredak u Srbiji, koji je primetan u odnosu na moje ranije boravke u diplomatskoj službi u vašoj zemlji“, rekla je ona.\nAmbasadorka Kine Čen Bo Goran Knežević Ministar privrede\nDividenda od Aerodroma umesto planiranih 1.519 biće 1.300 dinara


Institut za ratarstvo i povrtarstvo obeležio 80 godina rada | NSU\nVesti (arhiva) Institut za ratarstvo i povrtarstvo obeležio 80 godina rada\nInstitut za ratarstvo i povrtarstvo obeležio 80 godina rada\nSvečanom akademijom u Srpskom narodnom pozorištu novosadski Institut za ratarstvo i povrtarstvo obeležio je 80 godina uspešnog rada.\nSvečanoj akademiji prisustvovali su gradonačelnik Novog Sada Miloš Vučević, predsednica Vlade Republike Srbije Ana Brnabić, predsednik Pokrajinske vlade Igor Mirović, ministri Vlade Srbije, sekretari Pokrajinske Vlade kao i profesori, naučni radnici, i zaposleni u Institutu.\nNakon intoniranja himne Bože Pravde u izvođenju hora gimnazije “Jovan Jovanović Zmaj” i projekcije kratkog filma o Institutu, prisutnima se obratio gradonačelnik Novog Sada Miloš Vučević.\nGrad Novi Sad svake godine omogućava Institutu za ratarstvo i povrtarstvo besplatno korišćenje preko 600 hektara poljoprivrednog državnog zemljišta. Očekujem da ćemo sa resornim ministarstvom dogovoriti da taj zakup bude dugoročan, kako bismo naše planove i strateško partnerstvo još jače učvrstili. Neki bi rekli iako je Novom Sadu kad ima Institut za ratarstvo i povrtarstvo, najveću naučnu instituciju u toj oblasti i lidera u stvaranju novih sorti i hibrida ratarskih i povrtarskih kultura. Ja bih dodao, “lako je Srbiji jer ima jednu takvu naučno – obrazovnu bazu, i brend kakav je NS seme, jedan od najboljih izvoznih proizvoda Srbije. S pravom ste proglašeni za instituciju od nacionalnog značaja. To samo potvrđuje koliko ste važni za razvoj nauke i poljoprivrede. Želim Vam da i dalje nižete uspehe, da svetom pronosite glas o svom gradu i našoj zemlji, i da uvek budete ispred ostalih, mladi i inovativni kada su ideje u pitanju, da budete lideri u proizvodnji sorti i semena, ali i u uvođenju savremenih tehnologija na vojvođanska polja”, istakao je gradonačelnik Vučević.\nPredsednica Vlade Republike Srbije Ana Brnabić naglasila je da je malo naučnih institucija koje mogu da sa pohvale dugom tradicijom, a istovremeno modernim poslovanjem, praćenjem svetskih trendova i velikim naučnim dostignućima koji su prepoznati u svetu. Prema njenim rečima upravo zato je Vlada Republike Srbije proglasila novosadski Institut za ratarstvo i povrtarstvo za instituciju od nacionalnog značaja u maju ove godine.\n“Smatram da je Institut pravi primer dobre saradnje nauke i privrede, i on u svom poslovanju na najbolji način objedinjuje nauku, tehnologiju, proizvodnju, obrazovanje i usluge. Višedecenijski rad, generacija i generacija naučnika Instituta, rezultirao je time da su sorte i hibridi koji su proizveli ljudi u Srbiji, prisutni u više od 30 država sveta i da su semenski proizvodi pod brendom NS seme naš prepoznatljiv izlazni proizvod. Naša zemlja ima sreću da u interesu njene poljoprivrede rade posvećeni stručnjaci okupljeni u Institutu za ratarstvo i povrtarstvo kao i u drugim institutima i naučno-istraživačkim institucijama u oblasti poljoprivrede”, naglasila je predsednica Vlade RS Ana Brnabić.\n“Jubilej Instituta za ratarastvo i povrtarstvo je za ponos i poštovanje, pre svega zbog svih onih koji su ovaj institut stvarali i razvijali, i koji to čine i danas, kao i zbog rezultata koje je on ostvario tokom osam decenija svog neprekidnog trajanja”, rekao je predsednik Pokrajinske vlade Igor Mirović i dodao da je posebnu ulogu u razvoju te ustanove imala neposredna veza sa poljoprivrednim proizvođačima, koji sorte i hibride Instituta gaje na svojim njivama.\nPrisutne goste je pozdravila i direktorka Instituta dr Svetlana Balešević -Tubić koja je istakla dostignuća i značaj koji Institut ima u Srbiji, a i van granica naše zemlje.\n“Do sada je u Institutu stvoreno preko 1200 sorti i hibrida, od čega je nešto više od 1000 registrovano i gaji se u inostranstvu. U otvorenoj konkurenciji na svetskom tržištu, Institutske sorte i hibridi su prisutni u više od 30 država, od Argentine, preko zemalja Evropske unije, Ukrajine, Rusije, do Kine i Indije. Sa ponosom želim da istaknem da imamo moćan naučni tim od preko 100 istraživača, od čega je 93 doktora nauka. Njima asistira preko 300 visokoobrazovanih, i radnika različitih profila, što je garancija kvaliteta svega što Institut nudi – semena, tehnologije, obrazovanja i usluga”, rekla je dr Svetlana Balešević –Tubić.


Omogućiti brže kretanje radne snage tokom korone - Ekonomija - Dnevni list Danas\nPočetna » Ekonomija » Omogućiti brže kretanje radne snage tokom korone\nPrivredne komore svih šest zapadnobalkanskih ekonomija, članice Komorskog investicionog foruma, u zajedničkom pismu premijerima, pozvale su vlade Zapadnog Balkana da, u uslovima pooštrenih epidemioloških mera zbog korona virusa, postignu zajednički sporazum.\n0Piše: N.D. 26. oktobra 2020. 14.30 Izmenjeno: 14.31\nSporazum kojim će, po ugledu na „zelene koridore“ za robu, uspostaviti“zelene linije“ za neometano kretanje privrednika i njihovih radnika koji zbog poslova moraju da putuju i borave u drugim zemljama regiona.\n– Cilj nam je da olakšamo međusobno poslovanje naših kompanija, smanjimo im troškovei omogućimo da i tokom pandemije, na vreme neometano realizuju svoje poslovne aktivnosti u regionu i ispune ugovorene obaveze, zbog kojih ne samo vlasnici i menadžeri već i zaposleni u u njihovim kompanijama moraju da putuju i privremeno borave u drugim zemljama regiona – kaže Marko Čadež, predsednik Privredne komore Srbije i Komorskog investicionog foruma Zapadnog Balkana.\nTo, napominje Čadež, nije poziv da se privrednici i njihove zaposleni izuzmu, da ne poštuju zaštitne mere za sprečavanje unošenja i širenja koronavirusa koje su evropske pa i zemlje regiona uvele i koje će sa pogoršanjem situacije verovatno pooštravati, već da se nađe način da kroz to prolaze lakše i brže.\n– Privredi je u interesu da se epidemiološka situacija ne pogorša, već da se smiri, da se ne ponovi karantin s proleća. Kao što je svima jasno da i tokom zdravstvene krize privreda mora da funkcioniše. Otuda i naš poziv, da se i u ovim uslovima, obezbedi neometano poslovanje, propisivanjem ujednačenih i predvidivih pravila i pojednostavljenih i ubrzanih procedura, kako bi se otklonili problemi sa kojima se sada kompanije suočavaju i omogućilo njihovim ljudima kada to potrebe posla nalažu, da lakše pređu granice, po dolasku u drugu zemlju što pre obave poslove zbog koga su otputovali i vrate se nazad – objašnjava Čadež.\nKompanije iz svih zapadnobalkanskih ekonomija regiona svakodnevno sarađuju, imaju svoje ili zajedničke firme, ulaganja i poslove, osnovale su predstavništva ili kancelarije u drugim delovima regiona u kojima su ugovorile poslove, izvode radove, realizuju projekte, sprovode redovno održavanje već izgrađenih objekata.\n– To povremeno, na određeno vreme, zahteva odlazak ili boravak u drugoj zemlji ne samo vlasnika i menadžera kompanija, već i zaposlenih, od proizvodnih i građevinskih radnika, montera, projektanata, inženjera, onih koji rade na održavanju objekata i opreme, sve do administrativnih službenika, recimo iz pravnog ili finansijskog sektora, matične kompanije. „Mere koje su trenutno na snazi u svim zemljama Zapadnog Balkana ograničavaju, iz razumljivih razloga, slobodno kretanje državljana drugih zemalja Zapadnog Balkana preko nacionalnih granica, ali i otežavaju i poskupljuju poslovanje, onemogućavaju efikasnu organizaciju poslovnih aktivnosti na način na koji to potrebe posla zahtevaju i čak dovode u pitanje realizaciju ugovorenih obaveza – upozorava Čadež.\nPotrebu da se propišu posebna pravila i procedura za privredu, jedinstvena u celom regionu, koji bi, uz poštovanje epidemioloških mera, olakšale poslovanje i ubrzale kretanje privrednika i njihovih radnika, Čadež ilustruje konkretnim primerima iz prakse.\n– Ako kompanija, recimo iz Srbije, pošalje radnika u Crnu Goru ili Albaniju i obratno, ili iz Makedonije u BIH da u drugoj državi obavi neki posao od dan – dva i ako on prvo mora u desetodnevni ili dvonedeljni karantin, to ozbiljno ograničava poslovanje i stvara dodatne troškove privrednicima. Da ne govorim o urgentnim situacijama u kojima firma iz jedne zemlje u drugoj mora hitno da otkloni neki kvar na postrojenju, zbog kojeg je obustavljena proizvodnja i koji možda ugrožava i bezbednost ljudi ili da u ugovorenim rokovima montira opremu od koje zavisi završetak nekog investicionog projekta ili isporuka ugovorenih količina robe partnerima na trećim tržištima – zaključuje Čadež.\nMarko Čadež, pks, Privredna komora Srbije\nPKS: Srbija prošle godine izvezla ruže u vrednosti 2,5 miliona evra\nFalkoni: Francuska će dati podršku Zapadnom Balkanu da uđe u EU


Obama apeluje za jedinstvo\nDanašnje obraćanje naciji predsednika Baraka Obame\nSedam dana posle smrtonosnog napada u Arizoni u kojem je ranjena članica Predstavničkog doma iz te države, Gejbrijel Gifords, a ubijeno šest osoba, predsednik Barak Obama apelovao je na demokrate i republikance da se ujedine.\nPredsednik Obama je u današnjem redovnom subotnjem obraćanju naciji obećao da će sarađivati sa članovima obe stranke u cilju rešenja izazova sa kojima je zemlja suočena.\nU komentaru povodom prošlonedeljnog incidenta u kojem je ranjena predstavnica Kongresa, Obama je rekao da zemlja mora da nastavi rad u cilju intenzivnijeg otvaranja novih radnih mesta, jačanja ekonomije i obuzdavanja budžetskog deficita.\nOn je dodao da obe strane moraju sarađivati jer, kako se izrazio – „pre nego što smo demokrate ili republikanci, svi smo Amerikanci“.\nRepublikanski kongresmen Džef Flejk iz Arizone, takođe je govorio o pomenutom incidentu tokom ovonedeljnog odgovora republikanaca. On je taj napad nazvao „užasavajućim“ i istakao da zakonodavci neće dozvoliti da ih to spreči da ispune svoju dužnost da slušaju i predstavljaju građane.\nGejbrijel Gifords pogođena je u glavu 8. januara, kad je naoružani napadač počeo da puca na skupu njenih pristalica ispred jedne samoposluge u Tusonu.


Rusija prekida avio-saobraćaj s Južnom Korejom i obustavlja izdavanje viza Irancima - Sputnjik Srbija\n16:50 26.02.2020 (osveženo 18:17 26.02.2020) Preuzmite kraći link\nOna je precizirala da će Rusija državljanima Irana izdavati samo poslovne i humanitarne vize.\nKada je reč o vazdušnom saobraćaju, Rusija prekida sve letove sa Južnom Korejom, izuzev kompanije „Aurora“, koja će leteti čarter letovima dok svi državljani Rusije ne napuste Južnu Koreju, i „Aeroflota“, čiji će avioni leteti iz Južne Koreje u Moskvu redovnim i čarter letovima. Putnici će prolaziti kroz terminal F na aerodromu „Šeremetjevo“, naglasila je Golikova.\nOna ističe da se u Iranu i Južnoj Koreji beleži porast broja obolelih od novog tipa koronavirusa, stoga su preduzete takve mere.\nIako je primetno širenje bolesti i u Italiji, zamenica predsednika vlade podseća da je teško uvesti ograničavajuće mere prema toj zemlji, jer je deo Evropske unije.\nIstovremeno, apeluje se na građane Rusije da ne putuju u Italiju.\nBroj obolelih od koronavirusa u celom svetu je 81.184, umrlo je 2.769 ljudi, a do sada je ozdravilo više od 30.000 pacijenata.\nkoronavirus, Iran, Južna Koreja, Aurora, Aeroflot


Zdrava Srbija izlazi na lokalne i parlamentarne izbore - Radio Luna\nZdrava Srbija, Bolja Srbija i Zajedno za Šumadiju doneli su odluku da zajedno izađu i na lokalne i na parlamentarne izbore, jer nemaju pravo da razočaraju svoje birače koji su na lokalnom nivou glasali.\n-Za nas nije bilo dileme, i moramo da odužimo dug za ono zašto su nas birali, izjavio je Milan Stamatović, predsednik Zdrave Srbije.\nOn je dodao da će zajedno izaći na lokalne izbore u oko 70 do 80 opština u kojima će imati svoje odbore, i napomenuo da ih je okupio zajednički interes da donesu promene na nivou cele Srbije, kao što su to uradili u svojim lokalnim samoupravama.\nOno što mi radimo u našim sredinama bitno je za celu Srbiju, kao i da Beograđani i Novosađani imaju gde da dođu u unutrašnjosti Srbije jer smo mi očuvali te sredine, kazao je Stamatović.\nPrema njegovim rečima Srbija iz unutrašnjosti će se promeniti na bolje jer program Zdrave Srbije je jasan i precizan.\n-Reč je o decentralizaciji i zaštiti nacionalnih interesa, i od toga nećemo odustati. U svojim lokalnim sredinama smo pokazali da radimo veoma odgovorno i naši rezultati se mogu pratiti u poslednjih 20 godina. Od kako smo najavili da izlazimo na lokalne izbore pristupaju nam građani razočarani u dosadašnju politiku koja se trenutno vodi jer su u nama prepoznali ljude koji mogu mnogo toga dobrog da donesu našoj Srbiji, istakao je Stamatović.\n-U ovoj kampanji ćemo insistirati da se reše problemi sa otkupom cenom voća, cenom sirove nafte i svim ostalim temama koje se same nameću u Srbiji. Potrebni su ljudi koji mogu da menjaju odnos Beograda prema Srbiji, jer će ovakvom politikom nestati srpsko selo, dodao je Jovanović.\nPo rečima je Veroljuba Stevanovića, narodnog poslanika, predsednika pokreta „Zajedno za Šumadiju” i potpredsednik „Zdrave Srbije” život je borba i ako vam život da neku ulogu treva se boriti za to.\n-Kao narodni poslanik sam bio protiv toga da se bojkotuje rad Narodne skupštine, smatrajući da se svojim idejama i amandmanima moramo boriti za dobrobit građana Srbije. Dosta je bilo priče i vreme je da se posmatraju samo rezultati. I zato, imamo svoje ideje i zdravu priču, i upravo zbog toga – Zdravo da pobedi!, zaključio je Stevanović.\nZavršni radovi na Gold Gondoli u punom jeku\nDa nas bude više od trećine


Obuka za bolju integraciju bivših štićenika Vaspitno popravnog doma u društvo - Dijalog.net\nNaslovna Politika Obuka za bolju integraciju bivših štićenika Vaspitno popravnog doma u društvo\nKruševac, 8. avgust 2019. – Omladinski Savet Kruševca i Vaspitno popravni dom u tom gradu pokrenuli su projekat “Podrška maloletnim prestupnicima da se ponovo integrišu u društvo i tržište rada”.\nProjekat treba da omogući da štićenici doma nakon izlaska iz ustanove lakše nađu posao i uklone predrasude poslodavaca prema bivšim štićenicima, rečeno je Beti u Omladinskom Savetu Kruševac.\nProjekat je deo evropske podrške aktivnom uključivanju mladih.\n“Cilj nam je da uspostavimo međusektorsku podršku štićenicima doma kako bi mogli da efikasno pristupe tržištu rada u Beogradu, Novom Sadu i Kruševcu. Takođe, u okviru projekta sa 50 štićenika doma rade se individualni razgovori i održavaju radionice nekih veština i aktivnog traženja posla“, rekao je Beti predstavnik Omladinskog Saveta Kruševac i koordinator projekta Aleksandar Jovanović.\n“To će biti prilika da se privrednici upoznaju sa problemima štićenika, da razbijemo predrasude koje imaju, odnosno da ih animiramo da budu spremni da zaposle štićenike“, kazao je on.\nProjekat “Podrška maloletnim prestupnicima da se ponovo integrišu u društvo i tržište rada” deo je projekta “Podrška Evropske unije aktivnom uključivanju mladih”, čija je ukupna vrednost 4,7 miliona evra, a koji finansira Evropska unija kroz program IPA 2014 i kofinansira Vlada Srbije.\nEU i Vlada Srbije su bespovratno dodelili 24 granta, koji će se realizovati u više od 35 gradova i opština u Srbiji do kraja 2021. godine, prenosi Euractiv.\nOznakeEvropska komisijamladiVlada Republike Srbije\nPrethodno Trećina čovečanstva suočava se sa rizikom od nestašice vode\nSledeće Predstavka Evropskom sudu za ljudska prava zbog privatizacije Niške televizije\nTop Tags OCD mediji Evropska unija lokalna samouprava Evropska komisija Vlada Republike Srbije konkurs Srbija i Evropska unija mladi ljudska prava istraživanje evropske integracije vladavina prava Društvo Civilno društvo


Počeli radovi na izgradnji Fruškogorskog koridora - Sputnjik Srbija\n07:52 01.05.2021 (osveženo 07:56 01.05.2021) Preuzmite kraći link\nBušenjem prvog šipa simbolično su otpočeli radovi na izgradnji Fruškogorskog koridora. Ta brza saobraćajnica od Novog Sada do Rume, dužine od 47,7 kilometara, spojiće auto-puteve ka Šidu i Subotici.\nCeremoniji prisustvuje državni vrh Srbije, koji predvodi predsednik Aleksandar Vučić. Vučić je poručio da radimo velike stvari za našu zemlju. Ambasadorka Kine Čen Bo istakla je da novi projekti pokazuju vitalnost kinesko-srpske saradnje, bez obzira sa kakvim izazovima se suočava.\nPredsednik Srbije je, govoreći na ceremoniji otpočinjanja radova, rekao, citirajući Miloša Crnjanskog, da strmoglavo grabimo u budućnost i radimo velike stvari za našu zemlju.\nGradiće se, kaže, most od 1.765 metara ka Kovilju i najduži i najteži tunel koji će biti dug 3,5 kilometara.\n"Biće spojena čitava južna Bačka za srcem Sremskog okruga, ali i sa Mačvom i biti na koridoru koji od Rumunije vodi i ka Hrvatskoj i Republici Srpskoj. Ovo će olakšati život ljudima, kamionski prevoz, omogućiti brži prevoz, lakši, lepši i udobniji život za ljude", naveo je Vučić.\n"Skup je projekat, čim gradite mostove, najkomplikovanije tunele, tu nema malih cena i nečega što je jeftino. Danas Srbija to može, hoće i mora da podnese zato što želimo da generacijama koje dolaze ostavimo bolje puteve, dobar deo onoga što nismo uspeli da napravimo jer smo po 20-30 godina protraćili njihovog vremena", napomenuo je predsednik Srbije.\nMaketa tunela na Fruškogorskom koridoru\nJuče je, kaže, zajedno sa predsednikom Vučićem proslavila otvaranje deonice obilaznice oko Beograda, a već danas obeležavaju početak izgradnje novog projekta.\nIstakla je da to u potpunosti pokazuje vitalnost kinesko-srpske saradnje, bez obzira sa kakvim izazovima se suočava.\n"Mi, čelični prijatelji, možemo zajedničkim naporima da sve izdržimo", poručila je Čen Bo.\nAmbasadorka je podsetila da je CRBC prva kineska kompanija koja je u oblasti infrastrukture došla na tržište Srbije, "Od Pupinovog mosta do puta Miloš Veliki, pa sve do danas, ta kompanija dugo i uspešno sarađuje sa srpskim partnerima", istakla je Čen Bo.\nSvima je poželela srećan Prvi maj i istakla da je to važan praznik i u Srbiji i u Kini, preneo je RTS.\nFruškogorski koridor biće brza saobraćajnica od Rume do Novog Sada u dužini od 47,7 kilometara, koja će spojiti auto-puteve ka Šidu i Subotici.\nImaće četiri trake od po 3,5 metra, bez zaustavnih traka.\nKroz Frušku goru će biti probijen tunel dužine 3,5 kilometra i izgrađen most preko Dunava od 1,8 kilometara.\nOva saobraćajnica rasteretiće saobraćaj kroz Frušku goru, povezaće Vojvodinu sa Zapadnom Srbijom i Republikom Srpskom. Deo je putnog pravca Novi Sad – Ruma – Šabac – Loznica.\nCeremoniji otpočinjanja radova prisustvuju i premijerka Ana Brnabić, predsednik Pokrajinske vlade Igor Mirović, ministri u Vladi.\nKako je ranije najavio predsednik Srbije, Fruškogorski koridor biće završen u rekordnom roku, do marta 2024.\nradovi, Aleksandar Vučić


Home › VESTI › Dobro upravljanje › Page 3\nU okviru projekta Budućnost slobode informacija u Srbiji 40 studenata izradilo je 19 istraživačkih priča\nPrimena Zakona o slobodnom pristupu informacijama od javnog značaja u Srbiji – Analiza postupanja Upravnog inspektorata i prekršajnih sudova\nPartneri Srbija sproveli su istraživanja i izradili analize o dva važna mehanizma za zaštitu prava na slobodan pristup informacijama od javnog značaja. U prvom istraživanju koje predstavljamo analiziran je rad Upravnog inspektorata Ministarstva državne uprave i lokalne samouprave u čijoj je nadležnosti nadzor nad sprovođenjem Zakona. Drugo istraživanje odnosi se na rad prekršajnih sudova u predmetima iz oblasti prava na slobodan pristup informacijama od javnog značaja. Istraživanja smo sproveli u periodu kada je dostignuti nivo prava javnosti da zna ugrožen, kako novim zakonodavnim rešenjima, tako i problemima u primeni postojećeg pravnog okvira. Upravo zbog toga nalaze istraživanja i preporuke koje su iz ih njih proistekle treba posmatrati u kontekstu potrebe da se otklone strukturalni nedostaci u oblasti pristupa informacijama od javnog značaja, i omogući javnosti da svoje pravo da zna ostvari i odbrani kada bude uskraćeno.\nNeodgovornost institucija za skrivanje informacija\nStudija slučaja „(Ne)Odgovornost institucija za skrivanje informacija” predstavlja i detaljno analizira problem koji u Srbiji sve više uzima maha, a to je da javne institucije izbegavaju da dostave javnosti informacije o svom radu. Ovaj trend je uočen usled porasta broja žalbi koje tražioci informacija izjavljuju Povereniku za informacije od javnog značaja i zaštitu podataka o ličnosti u poslednjih nekoliko godina. Istovremeno, smanjuje se, procenat uspešnih intervencija Poverenika, odnosno povećava se procenat neizvršenih rešenja Poverenika.\nPozivamo gospodina Marinovića da javnost upozna sa svojim stavovima po ovim pitanjima\nNepoznati razlozi zašto je kandidat kojeg je Odbor izglasao bolji u odnosu na protivkandidate\nPrikupljena podrška preko 70 organizacija civilnog društva\nTrening komunikacijskih i pregovaračkih vešina za članove MINS-a\nU Ečkoj održana dvodnevna obuka za 26 članova Mreže inspektora Srbije\nOrganizacije civilnog društva pozivaju Odbor za kulturu i informisanje Narodne skupštine da iz poziva poslaničkim grupama za predlaganje kandidata za izbor novog poverenika za informacije od javnog značaja i zaštitu podataka o ličnosti povuče uslov koji nije predviđen zakonom, a odnosi se na obavezu da kandidat u trenutku predlaganja za funkciju poverenika nije zaposlen u… | Više ›\nDebatovali smo o korupciji, javnim finansijama, postupku pristupa informacijama, značaju otvorenih i transparentnih institucija…\nSa profesorima i studentima Fakulteta za pravne i poslovne studije dr Lazar Vrkatić govorili smo o značenju i značaju profesionalnog integriteta


Budžet FBiH ostvario je u periodu 1. januar do 30. juni 2017. godine suficit od 60,8 miliona maraka. I ukupan finansijski rezultat svih kantona je u suficitu od 137,2 miliona maraka, a suficit od 60,1 miliona maraka ostvarile su i općine. Također, ukupan finansijski rezultat na nivou sektora socijalne zaštite (vanbudžetski fondovi Federacije BiH) je u suficitu od 69,2 miliona maraka.\nOvo je navedeno u konsolidovanom izvještaju o izvršenju budžeta Federacije BiH, kantona, općina i finansijskih planova vanbudžetskih fondova Federacije BiH.\nUkupni prihodi u prvih šest mjeseci 2017. godine iznose 3.854,1 miliona maraka, što je za 323,7 miliona maraka ili za 9,2 posto više u odnosu na isti period prethodne godine, a ostvarenje u odnosu na plan je 46 posto, saopćeno je iz Ureda za odnose s javnošću Vlade FBiH.\nPrihodi od poreza iznose 3.380,2 miliona maraka i u strukturi ukupnih sudjeluju sa 87,7 posto. U odnosu na period januar- mart 2016. godine njihovo ostvarenje veće je za 286,6 miliona maraka ili 9,3 posto, a u odnosu na plan ostvareni su sa 50,1 posto.\nFederalna vlada je usvojila i informaciju o ukupno ostvarenim prihodima u Federaciji BiH, koji su u prvih šest mjeseci iznosili 3.919,7 miliona maraka, što je za devet posto ili za približno 319,1 miliona maraka više u odnosu na isto prošlogodišnje razdoblje. Ukupni budžetski prihodi iznosili su 2.281,2 miliona maraka, te su veći devet posto ili za 184,3 miliona maraka u odnosu na 2016. godinu. Prihodi vanbudžetskih fondova ostvareni su u iznosu od 1.556,3 miliona maraka i veći su devet posto, ili za 133,6 miliona maraka.\nVlada FBiH je upoznata s nacrtima programa javnih investicija Srednjobosanskog i Unsko-sanskog kantona za 2018. - 2020. godinu, koji će, uz Program javnih investicija FBiH za isti period, biti dostavljeni Ministarstvu finansija i trezora BiH radi pripreme Nacrta programa javnih investicija na nivou Bosne i Hercegovine. Ukupna vrijednost projekata Srednjobosanskog kantona, uključenih u Program javnih investicija, iznosi 171.062.001 maraka, a Unsko-sanskog kantona 421.802.289 maraka.\nDanas je Vlada prihvatila prijedloge da u projekat zatvaranja kolektivnih centara i alternativnih smještaja putem javnih stambenih rješenja (CEB II) budu ukjučene općine Kalesija i Banovići. U kolektivnim centrima na području Kalesije, u veoma lošim uvjetima i u stanju socijalne i potrebe za hitnim stambenim zbrinjavanjem, živi 79 porodica, odnosno 243 osobe, a na području Banovića postoji pet kolektivnih centara u kojima je smješteno 101 porodice s 282 osobe.\nVlada je utvrdila prijedloge zakona o izmjenama i dopunama Zakona o plaćama i naknadama policijskih službenika FBiH i izmjeni Zakona o matičnim knjigama, navodi se u saopćenju.\nObjavio: Čet, 24/08/2017 - 13:08